Ositus avioerossa, Tampere - Lexly.fi\nOsitus avioerossa Tampere\nOsitus avioerossa, Tampere\nAvioeron tai puolison kuoleman jälkeen puolisoiden omaisuus tulee selvittää ja jakaa. Tätä omaisuuden jakoa kutsutaan ositukseksi. Suullinen ositussopimus ei riitä, vaan asiat on aina sovittava kirjallisella sopimuksella. Jos sinulla ja entisellä puolisollasi on avioehto, tehdään osituksen sijaan omaisuuden erottelu. Tee ositus Lexlyn avulla Tampereella.\nOsitus avioerossa helposti ja luotettavasti Tampereella\nTodistusta osituksen suorittamisesta eli osituskirjaa tullaan kysymään viimeistään siinä vaiheessa, kun toinen teistä kuolee, sillä perunkirjoitusta ei voi tehdä tai perintöä jakaa, ennen kuin ositus on hoidettu. Helpoimmalla pääsee, kun ositus suoritetaan mahdollisimman pian liiton päättymisen jälkeen.\nTämän linkin takaa voit varata ajan maksuttomaan 15 minuutin alkuneuvotteluun juristin kanssa.\nAlkukeskustelu ei sido sinua toimeksiannon jättämiseen.\nPalvelemme sinua toivomallasi tavalla\nVoit tavata juristin etänä puhelin- tai videoyhteyden avulla. Jos haluat kuitenkin hoitaa osituksen avioerossa mieluummin Tampereen toimistollamme, ole yhteydessä asiakaspalveluumme. Toimistomme sijaitsee aivan keskustassa osoitteessa Kauppakatu 12.


Arvostelussa: Kong: Pääkallosaari | Filmaatikko, Elokuva-arvostelut / Kong: Pääkallosaari arvostelu\n9. maaliskuu 2017 - 15:47 | Joonas Pikkarainen\nTom Hiddleston, Brie Larson, Samuel L. Jackson, John Goodman, John C. Reilly, Corey Hawkins\nAlex Garcia, Thomas Tull, Jon Jashni\nKarvaisista monstereista suurin, King Kong, palaa tänä vuonna valkokankaalle entistä suurempana. Kong: Pääkallosaari käynnistää paitsi fiktiivisen kuninkaan löytötarinan jälleen kerran uusiksi, se myös jatkaa muutaman vuoden takaisen Godzilla-herättelyn aloittamaa MonsterVerse-universumia. Klassisten hirviöiden uudelleentulemiset kohtaavat myöhemmin toisensa King Kong vs Godzillassa, mutta sitä ennen jättiläisgorillan varjoon sukelletaan Vietnamin sodan hengessä.\nUudistetun kuninkaan turkista vastaavat tällä kertaa Dan Gilroy, Max Borenstein ja Derek Connolly, jotka vievät tapahtumat 1970-luvun alkuun. Mysteerinen Monarch-yhtiö haluaa tehdä tutkimusretken salaperäiselle saarelle, jonka satelliittikuvat ovat havainneet ensimmäistä kertaa. Mukaan saadaan niin tieteilijöitä, toimittaja, jäljittäjä kuin kasa vastikään päättyneen Vietnamin sodan veteraaneja. Yksinkertaisen tiedustelutehtävän taustalle kätkeytyy kuitenkin jotain odottamatonta, kun horisonttia vasten nousee reilu kolmekymmenmetrinen gorilla.\nVakuuttavan kokoinen jättiapina ei ole kuitenkaan alueen ainoa ihmeteltävyys, vaan kuten elokuvan nimikin jo viittaa, saadaan Kong: Pääkallosaaressa nauttia myös saaren muista antimista. Tyylilaji onkin sekoitus viihteellistä toimintaa ja seikkailua, joiden aikana vierailukohteen uudet turistit pyrkivät selviytymään määränpäähänsä lukuisista vaaroista huolimatta. Ensituttavuutta tekevä Kong saattaakin ehkä olla asuinympäristönsä kookkain sapiens, mutta ei suinkaan välttämättä se kaikkein vaarallisin.\nJuonellisesti elokuva seuraa muutaman eri ryhmän koettelemuksia, kun valkyrioiden lento katkeaa lyhyeen ja kokoonpano jakaantuu eri puolille saarta. Samuel L. Jacksonin johdolla meuhkaavat soltut hakevat silmää silmästä ja ampuvat minkä tahansa liikkuvan otuksen kyselemättä, kun taas Tom Hiddlestonin ja Brie Larsonin jäljittäjä ja toimittaja tutkivat mantuja diplomaattisemmin keinoin. Kahden porukan matkassa kulkeminen tarjoaa tekijöille myös mahdollisuuden laajentaa paitsi kohdattavien otusten kirjoa, myös syventää saaren taustoja sitä kaipaaville. Valitettavasti laajasta hahmokirjosta huolimatta itse henkilöt jäävät kovin etäisiksi.\nMatkalippuja pääkallosaarelle ei tosin edes tarjoilla hahmotutkielmaa kaipaaville, vaan meno on suunniteltu puhtaasti poppariviihteeksi. 70-luvun Vietnam-estetiikassa kylpevä kerronta syöksyy toimintaan tyyli edellä, eikä se sen suhteen myöskään petä. Ajankuvaa henkivä rokki raikaa ja luodit viuhuvat, minkä lisäksi pakkaa täydennetään myös rehdeillä monsteri vastaan monsteri -akteilla. Tekijät eivät ole onnekseen ottaneet itseään liian tosissaan, joten kirjavaa räimettä ryyditetään onnistuneella huumorilla ja kieli tukevasti poskessa. Kunniansa saavat myös klassiset sota- ja toimintaelokuvat vuosien takaa.\nVisuaalisesti elokuva onkin ehtaa herkkua silmille. Toimintakohtaukset ovat kiitettävän kirjavaa sorttia, vaikka hirviöissä on lievää kertakäytön makua. Rytmitys toimii myös pääsääntöisesti alusta loppuun saakka ja seikkailuntuntu on saatu välitettyä mukavasti katsomoon saakka. Elokuva ei suoranaisesti räjäytä missään vaiheessa tajuntaa, mutta vaikea sitä on myöskään mitenkään tylsäksi moittia. Siis aika takuuvarma merkki hyvästä poppariviihteestä.\nKong: Pääkallosaari on viihdyttävän onnistunut uudelleenkäynnistys klassisesta jättiläisgorillasta, jonka uusi koti on kiedottu näyttävään 70-luvun miljööseen. Poppariviihteenä raina ajaakin asiansa enemmän kuin hyvin, eikä kokemukselta juuri sen enempää voi vaatiakaan.\nToby Kebbell suuntaa kohti Skull Islandia\nKong: Skull Island kasvaa Goodmanilla\nSamuel L. Jackson silmäilee Skull Islandia


Ala-Tonttilankatu 1 B, Tonttila, Lahti (76 m2) - OP Koti\nAla-Tonttilankatu 1 B, Tonttila, Lahti\nVelaton myyntihinta 109 000 € Myyntihinta: 93 350 €\nSiistikuntoinen kolmio mukavalla sijainnilla nyt myynnissä. Tässä kodissa on käytetty paljon ruskeaa ja puun sävyä, joka luo lämpimän ja rauhallisen tunnelman. Tilaa on jopa pienelle perheelle. Taloyhtiöön on asennettu maalämpö, joka tuo säästöä osakkaiden asumiskuluihin. Muutenkin suuret remontit on tehty, joten voit muuttaa tähän kotiin huoletta. Sijainti on hyvä, Päivittäisiin tarpeisiin S-Market sijaitsee kävelyetäisyydellä, eikä keskustaankaan ole matkaa kuin alle 3 km. Uimarannalle matkaa n 1,5 km ja Möysän koulu 1,9 km etäisyydellä. Soita heti ja sovi oma yksityisesittelyaikasi tähän kauniiseen kotiin!\nLasitettu parveke. Ilmansuunta länsi, iltapäivän auringonpaiste.\n93 350,10 €\n15 649,90 €\nAutokatosvuokra 15 €/kk. Pesutupa 5 €/päivä. Rahoitusvastikkeen lainaosuus julkisivuremontista. Vesi kylmä 4,17 €/m3, lämmin 6,68 €/m3. Taloyhtiössä on valmistunut viemäreiden sukitusremontti, kustannus tälle huoneistolle on n 4500 euroa, josta rahoitusvastike 20 €/kk. Osuuksia ei ole vielä lisätty osakkaiden lainaosuuksiin eikä rahoitusvastikkeeseen, alustavan tiedon mukaan mahd. lokakuussa.\nJääviileäkaappi, jääkaappipakastin, erillisuuni, induktioliesi, liesituuletin suodatin, astianpesukone, kiinteät valaisimet, puutasot.\nSuihku, suihkuseinä, peilit, kaapit, pesukoneliitäntä, kiinteät valaisimet, sähkölämmitteinen kuivausteline.\nKylpyhuone: kokonaan laatoitettu. Asuintilat: lattiat laminaattia ja seinät maalattu (osittain lasikuitutapetti).\nLahden Isännöitsijätoimisto Oy, Sami Reinikka p 050 431 8405\nAutokatospaikkoja 24 kpl, sähköpistokepaikkoja 40 kpl\nKattojen vesieristys 1999, parvekkeiden kunnostus ja lasitus 2005, käyttövesijohtojen uusiminen ja patteriverkoston tasapainoitus ja -venttiilien sekä lämmönjakolaitteiden uusiminen 2007-08, hissien ja lukituksen uusiminen 2008, ilmahormien nuohous ja pihavalojen uusiminen 2010, maalämpö sekä poistoilman lämmöntalteenotto 2011. Leikkialueiden korjaus ja uudet kalusteet 2012. Julkisivuremontti ja ikkunoiden uusiminen, pelastustien rakentaminen, savunpoisto ja palovaroitinjärjestelmä 2016. IV-kanavien nuohous, katto turvalaitteiden lisääminen ja jätekatoksen ovi 2018. Asfalttipihan paikkausta ja saunojen uusiminen 2019. . Asunnon remontit: Keittiö uusittu 2004. Kalusteuuni uusittu 2017, astianpesukone 2018, liesi 2020, pakastin 2020. Kylpyhuone uusittu 2009.\nPihan asfaltointi, portaiden uusinta ja kalusteiden huolto. Autokatoksen ovien uusiminen sekä katoksen korjaus. Katon huolto. Yleisten tilojen ehostusta. Huoneistojen märkätiloja korjataan tarvittaessa. YK 17.8.2020\n14 530 m2\nPalvelut: S-Market Tonttila 350 m. Keskustan palvelut alle 3 km. Koulut: Möysän koulu 1,9 km. Joutjärven uimaranta 1,5 km ja Joutjärven Palloilukeskus 500 m.\nYhtiökokous syyskuun lopulla. Vuoden 2020 tilinpäätös ei ole vielä saatavilla.\nTulikallionkatu 3 B,\nKerrostalo 2h, kk, kh, lasitettu parveke


Soveltoradio – Podcast – Podtail\nFinland · Soveltoradio\n18 May · Soveltoradio\nTietokoneiden toimintaperiaate on kohtalaisen helposti ymmärrettävissä arkijärjellä sähkötekniikan ja elektroniikan perusteiden kautta. Kvanttitietokoneet ovatkin sitten kokonaan toinen asia. Niiden toiminta perustuu suurelta osin kvanttimekaniikkaan ja sen ymmärtäminen arkijärjen ilmiöillä on paljon haasteellisempaa. Topias Uotila kertoo tässä jaksossa kvanttitietokoneista sen verran selkeästi, että tämän jälkeen on helpompi ymmärtää niiden toimintaperiaatteet, kuinka niitä ohjelmoidaan sekä millaisia käyttökohteita kvanttitietokoneille on jo nyt olemassa ja mitä on odotettavissa lähitulevaisuudessa. Topias on omakohtaisesti käyttänyt ja ohjelmoinut kvanttitietokoneita, joten hänellä on hyvä näkemys jaettavaksi kuuntelijoille.\nMihin perustuu kvanttitietokoneiden huikealta vaikuttava laskentateho? Miksi tietyt asiat kannattaa edelleen hoitaa perinteisillä tietokoneilla? Millaisia taitoja sovelluskehittäjältä edellytetään "kvanttisoftan" koodaamiseksi? Näitä ja monia muita mielenkiintoisia asioita Topias kertoo Soveltoradion kuuntelijoille.\n15 Apr · Soveltoradio\nMillaisia kokemuksia ja oppimismahdollisuuksia virtuaalitodellisuus voikaan tarjota meille? Jakson vieras Matti Pouhakka tutustuttaa kuuntelijat virtuaalitodellisuuden nykytilaan, kertoo meille erilaisista laitteista ja palveluista sekä avaa kuuntelijoille käsitteet VR, AX, MR ja XR. Matti kertoo myös millaisilla välineillä ja kustannuksilla on mahdollista aloittaa virtuaalitodellisuuden hyödyntäminen muuallakin kuin pelaamisessa ja viihdekäytössä.\nMatilla on paljon kokemusta virtuaalitodellisuudesta ja sen viime vuosien huimasta kehityksestä. Hänen edustamansa yritys tarjoaa asiakkaille alustan, jonka avulla voi toteuttaa webinaareja, kokouksia, koulutuksia ja henkilöstötilaisuuksia virtuaalisena hyödyntäen avatar-hahmoja. Matti kertoo myös perustelut sille miksi nykytekniikalla ei vielä kannata tavoitella fotorealistisia avatareja. Syy ei olekaan pelkästään tekninen, vaan taustalla vaikuttavat psykologiset tekijät. Paljon jänniä aiheita luvassa tässä reilun puolen tunnun kestoisessa jaksossa!\n9 Mar · Soveltoradio\n"Rikolliset ovat hiffanneet, että kun teknologian läpi ei päästä, niin ihmisten läpi päästään", sanoo Pauliina Nikko-Takala, tämän jakson vieras, johtaja CGI:ltä. Kuinka yritykset voivat varautua moderneihin tietoturvauhkiin, kuinka henkilöstö saadaan ajattelemaan ja toimimaan tietoturvatietoisesti - näihin aiheisiin Pauliina ottaa kantaa tässä jaksossa. Samalla hän tekee meille tutuksi mikä on SOC eli Security Operations Center.\nPauliinan ura tietoturvan monisäikeiseen maailmaan on muuta kuin teknologialähtöinen, vaikka niin voisi kuvitella, mutta kuuntelemalla tämän jakson tiedät millaisten valintojen kautta hän on edennyt omalla urallaan. Hän myös peräänkuuluttaa lisää naisia ICT-alan tehtäviin ja antaa vinkkejä nuorille opiskeluvalinnoista tästä alasta kiinnostuneille. Luvassa siis puoli tuntia paljon kiinnostavia aiheita!\n26 Jan · Soveltoradio\nTässä jaksossa Sanna kertoo miten muuttuneessa toimistoympäristössä varmistetaan se, että uuden kasvun alkaessa työntekijöiden taidot ja osaaminen sekä itseohjautuvuus ja johtaminen ovat sopivassa kunnossa menestyksen varmistamiseksi. Sannan valamista tinoista löytyy yhdessä oppimista, pieniin paloihin purettua opiskelua ja oppiminen jatkuvana palveluna.\n22 Dec 2020 · Soveltoradio\nAsenne ratkaisee - sanotaan. Jakson vieras Markus Lintuala on tämän jakson vieraana kertomassa asenteen merkityksestä työyhteisön sujuvan toiminnan ja projektien onnistumisen kannalta. Elisalla IT-asiantuntijana Markus on ennättänyt työskennellä niin oman konesalin ratkaisuiden kuin pilvipalveluiden kanssa. Pilvipalveluiden maailmassa muutos on jatkuvaa ja se asettaa omat vaatimuksensa myös näiden palveluiden kanssa työskentelevien ihmisten asenteelle.\n13 Dec 2020 · Soveltoradio\nKuinka palveluita otetaan käyttöön, käytetään ja ylläpidetään - siihen vastaa hallintamalli. Jakson vieras Janne Ariluoto kertoo hallintamallin hyödyntämisestä Microsoft 365 palveluiden käytössä. Hän on ollut konsultoimassa niin yksityisen kuin julkisen sektorin erikokoisten organisaatioiden Microsoft 365 palveluiden käyttöä ja ylläpitoa, joten hänelle on kertynyt kerrottavaa Soveltoradion kuuntelijoille palveluiden hallinnasta ja hallintamallien luomisesta. Jannen mukaan hyvä hallintamalli auttaa organisaatiota käyttämään, ylläpitämään ja kehittämään Microsoft 365 palveluita sekä ohjaamaan toimittajia käytettäessä ulkopuolisia palveluntarjoajia.\nHyvä hallintamalli on dokumentti tai joukko dokumentteja, jotka toimivat työvälineinä organisaation IT:lle ja liiketoiminnan vastuuhenkilöille. Siitä voidaan johtaa myös käyttäjille niin kutsuttu pelikirja, jolla kuvataan palveluiden soveltaminen arjen työssä. Janne esittää hallintamallien rakentajille haasteen uudenlaisen tavan käyttää nykyaikaisia formaatteja hallintamallien teossa. Kuuntele, niin tiedät mistä on kyse!\n26 Nov 2020 · Soveltoradio\n4 Nov 2020 · Soveltoradio\nVerkkopalveluiden asiantuntija Virpi Blom on tämän jakson vieraana kertomassa saavutettavista verkkopalveluista. Virpi selventää kuinka direktiivin ja lainsäädännön keinoin yritetään varmistaa julkishallinnon toimijoiden tuottamien verkkopalveluiden käyttö myös niille joilla on aisteihin, motoriikkaan ja muuhun toimintaan liittyviä rajoitteita. Normaalisti näkeville ja kuuleville ihmisille kunnan tai viranomaisen verkkopalveluissa asiointi ei sisällä mitään ihmeellistä, mutta entä miten esimerkiksi sokealta onnistuu selaimella käsiteltävän lomakkeen täyttäminen ja lähettäminen?\nSaavutettavuuden varmistamiseksi on paljon menetelmiä ja erilaisia työkaluja. Virpi Blom on ollut vuosien saatossa auttamassa lukuisia organisaatioita määrittelemään ja toteuttamaan saavutettavia verkkopalveluita. Tässä jaksossa Virpi kertoo millaisia haasteita ja mahdottomuuksia asiassa on, kuinka direktiivin noudattaminen onnistuu eli ei onnistu sekä millaisia kiertoteitä verkkopalveluiden tuottajat ovat käyttäneet.\n23 Sep 2020 · Soveltoradio\n11 Sep 2020 · Soveltoradio\n25 Jun 2020 · Soveltoradio\n9 Jun 2020 · Soveltoradio\n4 Feb 2020 · Soveltoradio\n19 Sep 2019 · Soveltoradio\nMoni nykyaikaan liittyvä termi, kuten sisältömarkkinointi, voi kuulostaa hämmentävältä ja etäiseltä. Ei enää sen jälkeen, jos kuuntelet tämän jakson, sillä sisältömarkkinoinnin olemuksesta ja mahdollisuuksista on tässä Soveltoradion jaksossa kertomassa business designer Karri Kilpelälinen Adventure Clubista. Monilla ihmisillä on värittynyt käsitys sisältömarkkinoinnista ja se saatetaan mieltää jopa negatiivisena. Karri kertoo meille miten oikein toteutettu sisältömarkkinointi onkin tosi asiassa laadukasta asiakaspalvelua ja tuottaa olemassa oleville ja uusille asiakkaille hyötyä. Karri selostaa myös miten taitavalla sisältömarkkinoinnilla tuotteita ja palveluita myyvät yritykset saavat kohdennettua markkinointitoimet taloudellisesti kannattavasti sellaisille asiakkaille, jotka ovat yrityksen kannalta tärkeitä ja merkityksellisiä. Kannattaa kuunnella tämä hyvin yleistajuinen jakso, niin osaat jatkossa katsoa markkinointia uudesta näkökulmasta!\n5 Sep 2019 · Soveltoradio\n28 Aug 2019 · Soveltoradio\nJakson vieras Risto Linturi on yhdessä Osmo Kuusen kanssa laatinut Eduskunnan tulevaisuusvaliokunnalle raportin "Suomen sata uutta mahdollisuutta 2018–2037 : yhteiskunnan toimintamallit uudistava radikaali teknologia ". Raportissa erilaiset ilmiöt on koottu omiin koreihinsa ja näiden perusteella voidaan ennustaa millaisia uusia ammatteja tulee syntymään tai voidaan arvioida syntyvän.\nMiltä kuulostaa robottikouluttaja, joukkoistuskoordinaattori tai biomarkkeritulkki? Nyt etäiseltä scifiltä kuulostavat nimikkeet tulevat olemaan arkipäivää tulevaisuudessa ihmisten CV:ssä yhtä lailla kuten monet muutkin raportissa mainitut ammatit. Risto taustoittaa ilmiöitä ja kehityssuuntia tulevaisuuden ammattien kehityksessä sekä kertoo kuulijoille aiheeseen läheisesti liittyvästä kylätalouden paluusta.\n18 Jun 2019 · Soveltoradio\n3 Jun 2019 · Soveltoradio\n7 May 2019 · Soveltoradio\nRobotteja on ollut keskuudessamme jo vuosia, mutta etupäässä teollisuuden palveluksessa. Viime vuosina tapahtuneen modernien robottien kehityksen myötä niitä alkaa olla joukossamme enenevässä määrin. Tämän jakson vieras tietokirjailija Cristina Andersson on monessa mukana oleva robotiikan asiantuntija. Tässä jaksossa Cristina kertoo millaisia robotteja on tällä hetkellä olemassa, mitä lähitulevaisuudessa on odotettavissa ja millaisia uusia ominaisuuksia roboteille ollaan kehittämässä tekoälyn, materiaalitekniikan ja sensoreiden kehityksen myötä. Cristina puhuu myös robottien käyttöönotosta yrityksestä sekä millaisia muutoksia robottien käyttöönotto tarkoittaa työyhteisölle ja johtamiselle. Robotit tulevat korvaamaan monissa työtehtävissä ihmisen, mutta myös uusia töitä ja ammatteja syntyy tilalle. Kuuntele tämä jakso, niin tiedät millaisia asioita tulevaisuudessa on odotettavissa!\n23 Apr 2019 · Soveltoradio\nMitä mukissa Sovelton Petri Kettusella? Se selviää tässä Soveltoradion jaksossa, kun keskustelemme Petrin kanssa IT-alan sertifioinneista ja niihin tähtäävistä testeistä. Petri työskentelee Soveltossa asiakkaiden kanssa ratkaisuhakuisissa myynnillisissä tehtävissä, mutta kokee omien sanojensa mukaan saaneensa paljon hyötyä siitä, että on ottanut pilvipalveluiden perusasiat haltuun kursseilla ja itseopiskelun kautta aina Fundamentals -tason sertifioinnilla todennettuna.\nPetri Kettunen ilmoitti kehityssuunnitelmia kysyttäessä isoin kirjaimin haluavansa ottaa haltuun pilviteknologiat. Nyt hän on alle vuoden aikaan opiskellut sekä Azuresta ja AWS:stä perustason sertifioitumiseen riittävät tiedot ja suorituksistaan innostuneena hän aikoo jatkaa syvemmälle teknologioihin menevien testien suoritttamisella. Kuuntele jakso, niin samalla selviää keille muille Petri suosittelee sertifioitumista tai ainakin siihen tähtäävien tietojen opiskelua.\nSovelto ylläpitää testikeskusta, jossa voi käydä suorittamassa Pearson VUE:n ja Red Hatin sertifiointitestejä. Lisätietoja testeistä ja testiaikojen varaukset sähköpostilla osoitteesta testit@sovelto.fi


Ohjeita – eForum\nAlakoulu / Esiopetus / Varhaiskasvatus / Yläkoulu\nby Maiju Suomilammi · Published 23 maaliskuun, 2022\n. Varhaiskasvatuksen, esiopetuksen ja perusopetuksen perusteissa ohjelmointiosaaminen esiintyy laaja-alaisena osaamisena kaikilla oppimisen alueilla, oppimiskokonaisuuksissa ja oppiaineissa. Ohjelmointiosaaminen on kaikille hyödyllinen taito, jossa ei ole kyse pelkästään koodaamisesta. Osaamiseen kuuluvat olennaisesti myös monipuoliset ajattelun taidot...\nby Peter Ahlroos · Published 16 marraskuun, 2018 · Last modified 5 joulukuun, 2018\nGIMP on ilmainen kuvakäsittelyohjelma jolla on mahdollista tehdä samanlaisia muokkauksia kuin Photoshopilla. GIMPin voit asentaa koulunkoneelle Software Centerin kautta, omalle koneelle voit hakea sen täältä: https://www.gimp.org/downloads/ Parhaiten oppii tekemällä näitä samoja tehtäviä useamman kerran ja...\nby Peter Ahlroos · Published 24 maaliskuun, 2020\nTeams ja ongelmat\nOngelmat Teamsissä voi johtua muista selaimessa käytetyistä Office 365-tileistä, voit kokeilla seuraavia ratkaisuja:\nTeams ja parityöskentely\nTässä oppaassa näet miten voi järjestää oppilaille parityöskentelyä Teamsin videokokouksen avulla. Ensimmäinen video on opettajalle tarkoitettu, toinen on oppilaille. Tämän videon linkin voit antaa oppilaalle:\nby Peter Ahlroos · Published 20 maaliskuun, 2020\nOffice 365:n Forms-työkalulla on helppoa luoda online-koe, pitää tietenkin huomioida että lunttaaminen on helppoa joten siitä kannattaa tehdä vuorovaikutusta hakiessa eikä ensisijaisesti arviointia varten.\nby Peter Ahlroos · Published 2 maaliskuun, 2020\nSalasanasi voit restoida itse milloin haluat jos olet siihen varautunut rekisteröimällä puhelinnumerosi järjestelmään. Katso ohjeesta miten tulisi menetellä:\nby Peter Ahlroos · Published 5 syyskuun, 2019\nTietoturvan 10 käskyä\nTietohallinnon kymmenen tärkeintä tietoturvaan liittyvää asiaa:\nOhje turvallisen, salatun sähköpostin käytöstä. Kaikki voivat lähettää salattuna selaimen kautta, mutta työpöytäsovelluksella lähettäminen vaatii kalliimman, E3-lisensin.\nby Peter Ahlroos · Published 21 toukokuun, 2019\nTässä yksinkertainen mutta toimiva apu pisteiden muuttaminen arvosanoiksi. Muuta minimi- ja maksimipisteet ja saat jokaiselle arvosanalle vaadittavan pisterajan. Lataa Excel-taulukko tästä ja käytä!\nby Peter Ahlroos · Published 29 huhtikuun, 2019\nTietokoneen hankita tehdään aina omalla vastuulla, ylläpitäjä ei ota minkäänlaista vastuuta yhteensopivuudesta vaan ohje on tarkoitettu ongelmien valaisemiseksi ja välttämiseksi Abitti-käytön yhteydessä.\nby Peter Ahlroos · Published 12 huhtikuun, 2019\nby Peter Ahlroos · Published 1 helmikuun, 2019 · Last modified 5 syyskuun, 2019\nLänkkärin Enter-kerho Futuredu-vierailulla\nFuturEdu, tuo paikka mihin kootaan TVT-aiheisia laitteita kokeiltavaksi ja opeteltavaksi, muutti nyt kolmannen kerran ja tällä kertaa aivan ensiluokkaisiin tiloihin Keskuskoululle. Ylimmässä kerroksessa on luokkahuone missä löytyy mm. ohjelmoitavia Lego Mindstorms-sarjoja, green screen millä...


Muusikoiden.net - Keskustelu - Ibanez FL9 vaimeni\nAihe: Ibanez FL9 vaimeni\n24.08.2015 12:36:58 (muokattu 24.08.2015 13:18:16)\nTuollainen Ibanez flangeri hyytyi. Puhdas signaali menee läpi, mutta eipä halua mennä päälle. Mittailin ja vaihtelin nuo isoimmat konkat, jotka olikin hiipuneet.\nSamalla vaihdoin tuon virtakatkaisimen. Tarkistin että ledi toimii, mutta ei korjautunut.\nTuossa vähän huolto-ohjetta:\nhttp://theawesomepowerofrockets.blo … /08/repairs-ibanez-fl9-flanger.html\nIlmeisesti tuosta on mennyt tuo rikki, FET(Q103), joka on 2SK44SPC.\nTuollaistahan ei näytä saavan juuri mistään. Mikähän tuohon olisi korvaava komponentti?\nNäyttää tuo diodikin, D103, MA 150 olevan vähän outo.\njusu68: Tuollainen Ibanez flangeri hyytyi. Puhdas signaali menee läpi, mutta eipä halua mennä päälle. Mittailin ja vaihtelin nuo isoimmat konkat, jotka olikin hiipuneet.\nNäyttää olevan tuo diodikin, D103, MA 150 olevan vähän outo.\nEbayssä näyttä noita fettejä olevan.\nTuota fettiä käytetään signaalin pätkimiseen. Väittäisin että tuossa nyt silti toimisi melkein mikä tahansa N-kanavainen jfet.\nItse laitoin omaan harreste-efektisuunnitelmaani (josta voisin ketjun jossain vaiheessa laittaa) vastaavaan käyttöön BFR30:t ja hyvin toimivat.\nJos muita vaihtoehtoja laittaa niin Bebekissä olevista pikaisesti poimittuna varmaan 2N4393 ja J112 toimivat. Eipä nuo kalliita ole jos vaikka paria kolmea tyyppiä ostaa ja kokeilee mikä toimii parhaiten.\nHyppylanka Drain-Source välille niin signaalin pitäisi alkaa kulkemaan. Tällä voit varmistaa onko muutakin vikaa kuin tuo fetti.\n24.08.2015 13:30:31 (muokattu 24.08.2015 13:32:49)\nmeneekö puhdas signaali läpi kytkimen olemmisssa asennoissa vaiko vain toisessa?\nniin ja yleensä jos noi konkat on menny vanhaksi, sieltä on saattanu valua syövyttävää mössöä joka on voinut tuhota jotain kontakteja. tsekkaa sillä alueella, että signaali kulkee niinkuin pitää. (esim yleismittarin johtavuus-testerillä).\noon pari-kolme hyytynyttä FL9-flangeria korjannut. kaikissa sama vika, nuo kaksi konkkaa menneet vanhaksi.\n24.08.2015 13:52:26 (muokattu 24.08.2015 13:56:15)\nrrroope: meneekö puhdas signaali läpi kytkimen olemmisssa asennoissa vaiko vain toisessa?\nVaihdoin nuo kaksi isoa ja sen viereisen vähän pienemmän. Mittailin kyllä muutkin.\nEivät olleet aivan kuivat. Nuohan olivat kaikki 47uf ja mittari näytti 10-25uf.\nTarkistin pipparilla, että ei ole katkoksia. Puhdas tulee läpi kummassakin asennossa.\nAlkoi oireilemaan niin että ledi paloi himmeästi vaikka efekti ei ollut päällä.\nMuuten toimi oikein. Seuraavana päivänä kun soiteltiin taas, niin ei mennyt päälle.\nAlkuperäinen on 2SK44SPC. Onkohan nuo ebayssa olevat FETit samoja?\nhttp://www.ebay.com/itm/2SK44-Trans … N-/171765961147?hash=item27fe0c91bb\nhttp://www.ebay.com/itm/transistor- … P-/361247670830?hash=item541c0a022e\nVai mitä meinaa tuo lopun kirjainyhdistelmä SPC.\njusu68: Alkuperäinen on 2SK44SPC. Onkohan nuo ebayssa olevat FETit samoja?\ntuolla aloitusviestin ohjeessahan kehoitetaan ensin vaihtamaan se diodi. varmaan mikä tahansa piensignaalidiodi käy.\nrrroope: tuolla aloitusviestin ohjeessahan kehoitetaan ensin vaihtamaan se diodi. varmaan mikä tahansa piensignaalidiodi käy.\nJoo. 1N4148 diodia minä olen menestyksellä käyttänyt.\n25.08.2015 13:28:33 (muokattu 25.08.2015 13:28:45)\nPitääpä metsästää tuo diodi ensin ja kokeilla miten toimii.\nJos ei toimi, niin kokeilen tuota hyppylanka kikkaa.\nKerron miten kävi.\nVähän väliaikatietoa. Vaihdoin tuo diodin D103. Ledi paloi yhtäjaksoisesti jonkin aikaa ja sammui?\nPitää taas ihmetellä joku päivä.\nTaas toimii. Uusi kytkin olikin toiminnaltaan erilainen.\nSiinä olikin kytkentä ristiin, eikä vastakkaiselle puolelle, kuten alkuperäisessä..\nSiis pelkkä diodi oli vain rikki. Mutta tulipahan tehtyä samalla konkkaremontti tuohon.


Asunnoton mies herätti auttamisinnon - Rauhan Tervehdys\nMarkku Korhonen ja diakoniatyöntekijä Riku-Matti Järvi tuntevat toisensa vuosien varrelta. Heinäkuun alussa nautittiin synttärikakkua.\nElsi Salovaara Riitta Hirvonen\nMarkku Korhonen on kohdannut viime viikkoina hyviä asioita.\nKorhonen on vakiokävijä Oulun seurakuntien eri puolilla kaupunkia tarjoamilla diakonian lounailla ja aamupaloilla. Heinäkuun alussa Oulun tuomiokirkkoseurakunta tarjosi hänelle syntymäpäivän kunniaksi kakkukahvit – ensimmäiset moneen vuoteen.\nSeuraavaksi tuntuikin tulevan jo aikainen joulu, sillä koditon Korhonen sai 23. heinäkuuta lahjoituksena kaksi pakkasen ulkona pitävää makuupussia. Toinen on hänelle itselleen, toinen ystävälle joka toisinaan yöpyy samassa teltassa.\nParemmista talviunista on kiittäminen Lassi Kuopusjärveä. Oululainen röntgenhoitaja havahtui Korhosen tilanteeseen nähtyään Ylen hänestä tekemän dokumentin.\nMarkku Korhosta voisikin alkaa pian kutsua valtakunnantason julkkikseksi. Päihdeongelmasta kärsivä Korhonen tuli suurelle yleisölle tutuksi viime vuonna kommentoidessaan valtakunnan medioille maata kuohuttanutta ihmisroska-keskustelua. Nyt Yle haastatteli häntä uudelleen, kysellen ihmisroska-kohun jälkitunnelmia.\nNähtyään televisiosta millaisissa olosuhteissa Korhonen elää, Kuopusjärvi päätti tarttua toimeen. Hän ei toimi missään järjestössä eikä taustalla ole mitään erityistä aatetta, uskoa tai ideologiaa. Hän päätti auttaa, koska voi tehdä jotain.\nEnsimmäistä kertaa Kuopusjärvi ei kuitenkaan ollut auttamassa niin sanottua laitapuolen kulkijaa. Viisi vuotta sitten hän hommasi apua oululaisten laajasti tuntemalle, nyt jo edesmenneelle Kolikko-Tanelle.\n– Olin silloin yhteydessä Varustelekaan ja pyysin heiltä Tanelle talvitakkia, jonka sainkin.\nKoska kokemus oli niin positiivinen, Kuopusjärvi lähestyi samaa yritystä myös tällä kertaa. Ensin hän kuitenkin selvitti Markku Korhoselta itseltään, mitä tämä tarvitsisi.\n– Ylen jutusta näki aika hyvin, missä päin Oulua Markun teltta sijaitsee. Kävelin paikalle ja huutelin, että onkos siellä teltassa ketään kotona. Ja olihan siellä.\nKuopusjärven mukaan Markku Korhonen kertoi tarvitsevansa vain pakkasta kestävät makuupussit.\n– Varustelekalta tuli myönteinen vastaus pyyntöön parissa päivässä. He olivat kuulema itsekin nähneet Markku Korhosen haastattelun, ja miettineet miten voisivat auttaa. Pyyntöni tuli siis hyvään saumaan.\nKuopusjärvi on kohdannut avustustempauksiensa myötä myös paljon kritiikkiä esimerkiksi verkkokeskusteluissa.\n– Nämä huutelijat kannattaa jättää omaan arvoonsa. Se ei ole heiltä pois, jos auttaa jotakuta toista, hän toteaa.\n9.7.2019: Diakoniatyö tarjosi Markku Korhoselle kakkukahvit\n23.7.2019: Ylen juttu makuupussien luovutuksesta\n5. Hartaus sunnuntaille 24.5. 22.5.20


Helena ja Martin ovat kyllästyneet st…\nLupton, Rosamund : Sisar\nSister, suom. Anuirmeli Sallamo-Lavi\nGummerus, 2012, 404 s.\n" Kun näin sinun hiussuortuvasi, tiesin surun rakkaudeksi, joka on muuttunut ikuiseksi kaipaukseksi. Olen samaa mieltä siitä, että tämä oli vähän liikaa Wrightille, mutta haluan hänen tietävän lisää kuolemasi luonteesta. Ei sitä voi kuvata tunneissa eikä päivissä eikä minuuteissa. Muistatko ne 1930-luvun kahvilusikat, jotka ovat kuin sulaa karamellia? Sillä tavoin minä olin elänyt elämääni, pieninä tarkoin määrättyinä annoksina. Mutta sinun kuolemasi oli aava meri, ja minä olin vajoamassa. Tiesitkö, että valtameri voi olla yksitoista kilometriä syvä? Auringonsäteet eivät koskaan ulotu niin syvälle. Täydellisessä pimeydessä elävät ainoastaan oudon muotoiset, tunnistamattomat olennot; ennen kuolemaasi en ollut koskaan edes tiennyt sellaisten vääristyneiden tunteiden olemassaolosta."\nBeatrice saa tiedon sisarensa katoamisesta kesken lounaskutsujen. Sulhanen Todd, uusi työ asiakasjohtajana ja muu…\nRitos de muerte ; suomentanut Jukka Koskelainen\nTammi, 2012, 323 s.\nAlicia Giménez Bartlett'in nimi kalskahti tutulta, mutta hämmästyin huomatessani, että kirja on genreltään jännitystä. Googlailin vähän ja löysinkin tietoja laajasta tuotannosta 80-luvun lopulta saakka. Tosin suurimman menestyksen näyttää tuoneen vasta tämä Petra Delicado -dekkarisarja, josta merkityt tytöt on ensimmäinen osa.\nKirja on tyyliltään melko perinteinen, juoni on sopivan mutkikas ja raakuuksia kuvaillaan vain hyvin maltillisesti. Barri Gothicin pahamaineisilla kujilla kyllä vieraillaan, mutta kovin paljon lukijan ei tarvitse pelätä eikä kauhistella.\nPetra Delicado on Barcelonan poliisin arkistossa työskentelevä entinen asianajaja, joka työvoimapulan koetellessa rikostutkintaa saa yllättäen siirron komisarioksi. Tutkittavaksi määrätään sarja raiskauksia, joissa tekijä valikoi uhrikseen heiveröisiä ja syrjäänvetäytyviä tyttöjä. Aluksi ainoa joht…\nSiltala, 2012, 165 s.\nTämän kirjan ahmin yhden iltapäivän ja illan aikana, ihastuneena. Kirja on jo olemukseltaan sellainen, että sitä pitää kepeänä välipalana, on kiiltävät kannet ja kohtuullinen sivumäärä. Lyhyet luvutkin yllyttävät lukemaan aina vielä yhden luvun lisää.\nJa kepeästi tarina eteneekin, nopeina pistoina. Odotuksistani poiketen pistot kohdistuvat laajemmallekin kuin vain mediamaailman tyrkkyihin. Yleisönsä skandaalinnälkää tottuneesti ruokkiva nuori ja näyttävä Ivana on toki herkullinen tyyppi, mutta hänen kuvauksessaan ei ole paljoakaan uutta. Sen sijaan vanheneva kirjailijatar, joka tahtomattaan joutuu osaksi Ivanan uutisvirtaa, paljastuu mietteineen ja epävarmuuksineen paljon mielenkiintoisemmaksi henkilöksi. Hänen itsetutkiskelunsa ansiosta kirja ei jää pelkäksi kepeäksi satiiriksi, vaan siihen tulee mukaan myös aimo annos syvyyttä ja dramaattisuutta.\n"Havaitsin heti lähettämäni viestin jälkeen että dialogi hänenlaisensa kanssa on mahdot…\nMaailmanlopun tyttö / Virginie Despentes\nApocalypse bébé, suom. Einari Aaltonen\nLike, 2012, 351 s.\nDespentesin tarina rynnii eteenpäin kuin pystypäinen amatsoni, aseistettuna ja ilman hymynhäivää. Huumoriakin kirjassa on, mutta se on niin kyynistä, että sen havaitsemiseen tarvitaan ainakin valmiutta, jos ei peräti halua.\nAluksi tykitys miellytti, paljonkin. Lauseiden yksinkertaisuus ja tyly ilmaisutapa hykerrytti, mutta jossain vaiheessa tyyliin kuitenkin puutui. Raju juhlinta ja aggressiiviset seksikuvauksetkin alkoivat loppua kohden tuntua vähän liikaa teinimeiningiltä.\nKaikkein eniten väsyin kuitenkin aluksi todella herkullisena pitämääni henkilökuvaukseen. Mukana on monipuolinen valikoima upean ronskein vedoin kuvattuja tyyppejä. Nimenomaan tyyppejä, joista kukin edustaa karrikoidusti juuri omaa lajiaan. Kun henkilöitä kuitenkin luonnehditaan eniten sillä, miten he pukeutuvat ja miltä he näyttävät, ei kuvaus osuvuudestaan huolimatta jaksanut innostaa loppuun asti. On mitätön hissuk…\nA visit from the goon squad, suom. Heikki Karjalainen\nTammi, 2012, 412 s.\nKeltainen kirjasto ; 432\nOdotin tältä kirjalta jotain uutta, ja täytyy myöntää, että vähän pelkäsinkin. Mitään järisyttävän yllättävää ei ollut tarjolla, enkä tuntenut joutuvani minkään kovin kokeellisen rasittamaksi. Mukana on yksi luku powerpoint-muodossa, mutta se on helppo sekä lukea että ymmärtää, ja sopii saumattomasti kirjan muuhun kerrontaan. Tämä vähän hämmensikin, koska joissain arvosteluissa muistelen törmänneeni väitteisiin kovastikin kirjallisuutta uudistavista piirteistä. Ehken ole sitten tarpeeksi asiantunteva niitä huomatakseni, tai sitten kyse on jostakin muusta.\nKirjan episodimaisuus tekee tästä melkoisen page turnerin, luvut loppuvat aina juuri kun tunnelma alkaa tiivistyä, ja sitten siirrytäänkin taas uuteen näkökulmaan. Tuntuu, että tämä on oikea muotirakenne nykyään, samantapaisia kikkoja käyttävät monet muutkin amerikkalaiset huippukirjailijat. Kertojat va…


Miksi voimaharjoittelu on hyödyllistä? – 9 hyvää perustelua! – Gandi Fi\nBy Nadra Lee\t Last updated touko 18, 2021\nLiikkuminen ja liikunta ovat monelle ihmiselle tärkeitä asioita, joita halutaan tehdä päivittäin. Ne, ketkä sitä vihaavat, voisivat yleensä hyötyä siitä kaikista eniten. Liikkumisella on lukuisia erilaisia terveyshyötyjä, eikä sitä missään nimessä kannata jättää pois omasta arjesta. Joku voi koittaa sanoa, että arjen kiireet vievät kaikki voimavarat ja kaiken ajan, mutta jo esimerkiksi 15 minuutin jumppatuokiolla voidaan saada aikaan upeita tuloksia.\nLiikuntaa on olemasta monenlaista. Monet pitävät luonnossa kävelystä ja lenkkeilystä, osa saattaa pelata esimerkiksi jalkapalloa, ja osa ihmisistä tykkää käydä kuntosalilla nostelemassa painoja. Etenkin voimaharjoittelulla on osoitettu olevan monia hyötyjä ihmisille, myös kestävyysurheilijoille. Kannattaa siis lenkkeilyn ohessa nostella painoja edes silloin tällöin. Tärkeintä on kuitenkin muistaa nukkua riittävästi ja syödä hyvin. Ilman niitä kahta asiaa liikunnastakaan ei saada maksimaalista hyötyä irti. Kannattaa siis ottaa yöunien lisäksi muutamia rentoutumishetkiä keskellä päivää. Silloin voi esimerkiksi lukea kirjaa, katsoa sarjaa tai pelata nettikasinoilla. Casinokokemus voi olla hyvinkin rentouttava, viihdyttävä ja palkitseva raskaan kuntosalisession jälkeen.\n9 syytä, miksi voimaharjoittelu kannattaa!\n1. Voimaharjoittelulla on useita erilaisia positiivisia terveysvaikutuksia\nKun kuormitetaan koko kehoa monipuolisesti voimaharjoittelulla, sillä on useimmiten positiivinen vaikutus ihmiseen. Esimerkiksi veren rasva- ja sokeriarvot paranevat huomattavasti, ja tämä puolestaan pienentää riskiä sairastua aikuistyypin diabetekseen. Sen lisäksi luuston mineraalitiheys paranee eli suomeksi luusto vahvistuu, jolloin osteoporoosia ehkäistään tehokkaasti. Kun voimaharjoittelu on sarjoiltaan pitkää ja tauot ovat lyhyitä, parantaa se myös sydän- ja verenkiertoelimistön kuntoa. Tästä hyvä esimerkki on verenpaineen lasku.\nVoimaharjoittelulla on myös mahdollista lisätä solujen puolustuskykyä hapettumistressiltä, joka voi liian suurina määrinä olla haitallista. Tällä tavoin liikunnalla voidaan jopa hidastaa jonkin verran ikääntymistä. Voimaharjoittelulla voidaan myös vähentää denervaatiota eli lihassolujen surkastumista, joka käytännössä johtaa lihasmassan pienenemiseen.\n2. Voimaharjoittelulla voi kasvattaa voimaa sekä lihasmassaa, jolloin toiminta- ja suorituskyky paranevat\nSe on varmaan jokaiselle selvä asia, että voimaharjoittelulla voidaan kasvattaa lihasta ja voimaa. Sen merkitys kuitenkin korostuu etenkin liikunnassa, liikkumisessa sekä kilpaurheilussa. Asia ei suinkaan ole niin, että ainoastaan voimaurheilijoiden kannattaisi nostella painoja. Siitä hyötyvät kaikki, oli kyseessä muun lajin edustaja tai ihan tavallinen tallaaja. Maksimi- ja nopeusvoimaharjoittelulla on mahdollista myös parantaa kestävyysominaisuuksia, koska suorituksesta tulee taloudellisempi. Käytännössä tämä tarkoittaa sitä, että suuremman voiman ansiosta samaan lenkkiin kuluttaa vähemmän energiaa ja happea.\n3. Voimaharjoittelulla voidaan ehkäistä useita vammoja\nMoni voi varmasti olla tässä kohtaa hieman ymmällään, koska monesti kuulee sanonnan, ettei urheilija näe tervettä päivää. Liikkumisella on kuitenkin lukuisia terveyshyötyjä, joten vammoja ei kannata pelätä. Kaikista tärkeintä on pitää huolta oikeanlaisesta tekniikasta, oli harjoittelu tai liike mitä tahansa. Voimaharjoittelu, etenkin sen eksentrinen osa, voi auttaa ehkäisemään joitakin vammoja, esimerkiksi takareisivammoja ja olkapään kiputiloja. Voimaharjoittelulla voidaan myös tehdä jänteistä paksumpia ja jäykempiä. Vahvat lihakset kykenevät myös tukemaan kehoa ja niveliä paremmin esimerkiksi suunnanmuutoksissa ja hypyissä. Myös alaselkäkivut, lihasväsymykset ja tulehdukset jäävät vähemmälle. Voimaharjoittelu ei myöskään tee ihmisestä jäykkää, joten sitäkään ei kannata pelätä.\n4. Se helpottaa painonhallinnassa\nKun lihasmassa vähenee, perusaineenvaihdunta hidastuu. Mikäli ruokailutottumukset pysyvät samanlaisina, on lopputuloksena rasvamassan hidas kasvu ympäri kehoa. Voimaharjoittelulla saadun kasvaneen lihasmassan seurauksena keho kuluttaa enemmän energiaa levossa. Sen lisäksi itse harjoittelu kuluttaa runsaasti energiaa, niin treenin aikana kuin sen jälkeenkin. Kyseessä onkin erinomainen keino painonhallinnalle ja vyötärölihavuuden ehkäisemiselle.\n5. Lihasmassa suojelee tarvittaessa\nIhmiset eivät yleensä ajattele lihasten toiminnan merkitystä ja tärkeyttä jokapäiväisessä elämässä. Monet voivat ajatella vain, että isoilla lihaksilla saadaan nosteltua raskaita asioita. Lihaksia tarvitaan kuitenkin esimerkiksi tasapainon ylläpitämiseen, hengittämiseen, syömiseen, liikkeen aikaansamiseen ja lämmönsäätelyyn. Monissa sairauksissa lihasmassan raju tippuminen tai lihasten surkastuminen on hyvin suuri kuolemaan johtava riskitekijä. Kun ihminen on fyysisesti terve, mahdollistaa se myös tehokkaammat hoidot esimerkiksi syöpähoidoissa. Samalla ihminen myös selviää sairauksista todennäköisemmin.\nUni on yksi ihmisen tärkeimmistä asioista. Monet vähättelevät sitä ja yleensä nipistävät siitä lisäaikaa itselleen ensimmäisenä. Nukkuessaan ihminen palautuu ja esimerkiksi juuri silloin lihasmassa kasvaa. Voimaharjoittelu ja hyvä fyysinen kunto parantavat unenlaatua huomattavasti. Näin ollen ihminen palautuu paremmin ja olo on paljon energisempi. Samalla vältytään useilta riskitekijöiltä, joita vähäinen uni ja huono palautuminen voivat sekä lyhyellä että pitkällä aikavälillä aiheuttaa.\n7. Voimaharjoittelulla on positiivinen vaikutus hormonitoimintaan\nPitkään on ollut jo tiedossa se, että voimaharjoittelu parantaa miesten testosteronitasoja ainakin hetkellisesti. Naisilla voimaharjoittelu puolestaan tehostaa estrogeeniaineenvaihduntaa. Se puolestaan tarkoittaa sitä, että naisilla on esimerkiksi pienempi riski sairastua rintasyöpään. Samalla tehostunut hormonitoiminta auttaa pitämään rasvaprosentin kurissa.\n8. Sekä fyysinen että henkinen vahvuus kasvavat\nMonet kamppailevat tänä päivänä itsetunto-ongelmien kanssa. Omaa peilikuvaa voi olla välillä vaikea hyväksyä. Ei ole suinkaan pinnallista, jos haluaa pysyä hyvässä kunnossa ja näyttää hyvältä. Kohtuus kuitenkin kaikessa. On ihan sanomattakin selvää, että voimaharjoittelulla aikaansaadut muutokset saavat ihmisen ajattelemaan paremmin itsestään. Kun keho muokkautuu ja tuloksia alkaa näkyä, tuntuu varmasti paremmalta katsoa itseä peilistä. Kun fyysinen terveys paranee, samalla henkisellä puolella otetaan valtavia askelia eteenpäin.\n9. Keho toimii paremmin ja tehokkaammin\nKun ihminen harrastaa voimaharjoittelua, kehonhallinta paranee, arkiset asiat sujuvat paljon kevyemmin ja ryhti paranee selkeästi. Olo on paljon energisempi ja virtaa riittää koko päivälle. Perusliikkumisesta tulee muutenkin kokonaisvaltaisesti huomattavasti helpompaa ja miellyttävämpää.


Sisäänpäin kääntyvä maailma · Elsi\nSisäänpäin kääntyvä maailma\nIso-Britannia uusi tiukan brexit-kantansa jälleen tällä viikolla, kun se ei pyytänyt lisäaikaa siirtymäajalle. Saarivaltio jättää siis EU:n sisämarkkinat pysyvästi vuoden loppuun mennessä. Sitä ennen pitäisi päästä sopuun kauppasopimuksesta ja muistakin yhteistyön muodoista. Neuvottelut ovat edenneet kuitenkin tahmeasti eikä koronakriisi ole helpottanut tilannetta. Neuvottelut kauppasuhteista kestää yleensä vuosia eikä tästäkään pitäisi sopia hätiköiden. On harmillista, että pitkäaikainen liittolaisemme on jatkossa meille ennen muuta kovan luokan kilpailija.\nKorona on johtanut monenlaisiin rajoituksiin, kaupan tahmeuteen ja talouden ahdinkoon. Moni maa on sen seurauksena kääntynyt sisäänpäin mm. rajoittaen vientiä kotimaisen tuotannon suojelemiseksi ulkopuoliselta kilpailulta.\nLisääntyvä protektionismi heikentää Suomen kaltaisten pienten maiden edellytyksiä toipua koronan aiheuttamasta shokista nopeasti. Se on uhka erityisesti vientivetoiselle Suomelle.\nToisaalta kriisi on myös opettanut kansainvälisen yhteistyön ja koordinoinnin merkityksestä. EU-maiden on pitänyt vetää yhtä köyttä tavaraliikenteen ja sisämarkkinoiden toimivuuden turvaamiseksi. Yhteistyötä ja kompromisseja tarvitaan myös suhteessa EU:n elpymispakettiin, jonka äärelle EU-maiden päämiehet kokoontuvat juhannusaattona.\nEristäytyminen ei ole vastaus globalisoituneen maailman haasteisiin. Ilmastonmuutoksen torjunnassa ja digitaalisuuden vauhdittamisessa tarvitaan yhteisiä askeleita. Euroopan on myös kyettävä navigoimaan kiristyneessä suurvaltapolitiikassa Yhdysvaltojen ja Kiinan välissä. Yhdysvaltojen, jonka Amerikka ensin -politiikka on heikentänyt kansainvälisten yhteistyöelinten toimintaa. Kiinan, jonka talous ja yritykset menestyvät osin epäreiluin keinoin. Yksin emme näille talousmahdeille pärjää. Eikä pärjää Iso-Britanniakaan. Toivon todella, että kauppaneuvotteluissa saadaan isompi vaihde päälle ja poliittisen paineen myötä edistysaskelia. Kova, sopimukseton Brexit olisi molemmille osapuolille epäedullinen lopputulos, ja tarpeeton isku koronan kurittamalle liike-elämälle.\nPrevEdellinenElsi Kataisen puhe puoluevaltuustossa 13.6.2020\nSeuraavaElsin viikkokirje 18.6.2020Next


SFS Verkkokauppa - Brinellin ja Rockwellin kovuuskoestandardit uudistettu SFS-verkkokauppa - Standardit kätevästi Internetistä\nSFS-kauppa / Ajankohtaista / Brinellin ja Rockwellin kovuuskoestandardit uudistettu\nStandardin SFS-EN ISO 6506 osassa 1 määritellään metallien Brinellin kovuuskoe.\nOsassa 2 määritellään osan 1 mukaisessa Brinellin kovuuskokeessa käytettävien kovuusmittareiden suora ja epäsuora varmentaminen sekä milloin näitä varmentamis-menettelyitä on käytettävä. Osaa 2 sovelletaan sekä kiinteästi asennetuille että kannettaville kovuusmittareille.\nSuorassa varmentamisessa tarkastetaan, ovatko kovuusmittarin toimintaan liittyvät parametrit vaatimusten mukaisia. Epäsuorassa varmentamisessa käytetään standardin ISO 6506-3 mukaisesti kalibroiduilla vertailukovuuspaloilla tehtyjä kovuusmittauksia kovuusmittarin toiminnan tarkastamiseksi. Jos mittaria käytetään myös muiden menetelmien mukaisiin kovuusmittauksiin, mittari on varmennettava erikseen jokaiselle menetelmälle.\nSFS-EN ISO 6508-1 Metallien Rockwellin kovuuskoe. Osa 1: Menetelmä\nStandardin SFS-EN ISO 6508 osassa 1 määritellään metallien Rockwellin kovuus- ja pintakovuuskoe. Standardin osassa 2 määritellään standardin osan 1 mukaisessa Rockwellin kovuuskokeessa käytettävien kovuusmittareiden kaksi erillistä varmentamismenetelmää eli suora ja epäsuoramenetelmä sekä menetelmä Rockwellin paininkärkien varmentamiseksi.\nSuoralla varmentamisella määritetään, ovatko kovuusmittarin toimintaan liittyvät keskeiset parametrit, kuten koevoima, syvyyden mittaus ja mittausajat vaatimusten mukaisia. Epäsuorassa varmentamisessa käytetään kalibroituja vertailukovuuspaloja määrittämään kovuusmittarin kykyä mitata tunnettua kovuutta olevaa materiaalia. Käyttäjän tekemässä kovuusmittarin määräaikaistarkastuksessa voidaan käyttää pelkästään epäsuoraa menetelmää. Jos mittaria käytetään myös muiden menetelmien mukaisiin kovuusmittauksiin, mittari on varmennettava erikseen jokaiselle menetelmälle.


kantarelleja ja päättömiä muikkuja | hikipisarat\nkantarelleja ja päättömiä muikkuja\nmarjaleenaetula: 29 kesäkuun, 2016 /0 comments\nKANTTARELLIT OLIVAT NOUSSEET PINTAAN\nKesän 2016 sienikausi on alkanut. Ensimmäiset kirkkaan keltaiset kantarellit löytyivät lähimetsästä jo kesäkuun puolella. Puhdistin ne, pilkoin pannulle, lisäsin tuoretta sipulia ja kermaa. Kiehautin kasaan, maustoin suolalla ja pippurilla. Maku oli kesäisen ihana.\nMUIKKUJA, KANTARELLEJA JA PERUNAMUHENNOSTA\nJussi löysi lähikaupasta päättömiä muikkuja. Hän pyöritteli ne suolalla maustetuissa ruisjauhoissa ja paistoi voissa rapeiksi. Herkullinen kesäruoka oli hetkessä valmis ja nautimme sen tietenkin – hyvän sään aikana – ulkosalla.


Lääkeinfo.fi - lääkevalmisteiden pakkausselosteet - ZALASTA tabletti, suussa hajoava 5 mg, 10 mg, 15 mg, 20 mg\nZALASTA tabletti, suussa hajoava 5 mg, 10 mg, 15 mg, 20 mg\nLataa äänitiedostona, MP3 (8,2 mt, 17.02.2021 19:14:07)\nZalasta 5 mg tabletti, suussa hajoava\nZalasta 10 mg tabletti, suussa hajoava\nZalasta 15 mg tabletti, suussa hajoava\nZalasta 20 mg tabletti, suussa hajoava\nÄlä käytä Zalasta-tabletteja\nZalasta sisältää aspartaamia\nYksi 5 mg tabletti, suussa hajoava, sisältää 0,50 mg aspartaamia.\nYksi 10 mg tabletti, suussa hajoava, sisältää 1,00 mg aspartaamia.\nYksi 15 mg tabletti, suussa hajoava, sisältää 1,50 mg aspartaamia.\nYksi 20 mg tabletti, suussa hajoava, sisältää 2,00 mg aspartaamia.\nAspartaami on fenyylialaniinin lähde. Voi olla haitallinen henkilöille, joilla on fenyyliketonuria (PKU), harvinainen perinnöllinen sairaus, jossa fenyylialaniinia kertyy elimistöön, koska elimistö ei kykene poistamaan sitä riittävästi.\nZalasta otetaan kerran päivässä noudattaen lääkärisi annostusohjeita. Pyri ottamaan tabletit samaan kellonaikaan joka päivä joko aterian yhteydessä tai ilman ateriaa.\nKuinka Zalasta-tabletit otetaan\nZalasta -tabletit ovat hauraita ja hajoavat helposti. Käsittele niitä varovasti, eikä kosteilla käsillä.\nNoudata seuraavia ohjeita saadaksesi tabletit ulos pakkauksesta:\n1. Pidä kiinni läpipainolevyn kulmasta ja irrota yksi tablettilokero varovasti levystä repäisylinjaa myöten.\n2. Nosta folion reunaa ja poista varovaisesti folion tausta.\n3. Pudota tabletti hellävaraisesti ulos foliosta kädellesi.\n4. Laita tabletti kielellesi heti, kun olet poistanut sen pakkauksesta.\nTabletti alkaa hajota suussa hetkessä ja se voidaan nielaista joko ruuan kanssa tai ilman. Suun tulee olla tyhjä ennen kuin tabletti asetetaan kielelle.\nVaihtoehtoisesti voit pistää tabletin lasilliseen tai kupilliseen vettä. Juo välittömästi.\nJos sinulla on kysymyksiä tämän lääkeen käytöstä, käänny lääkärisi tai apteekin puoleen.\nHarvinaisia haittavaikutuksia (esiintyy enintään 1 henkilöllä 1 000:sta) ovat ruumiinlämmön lasku; sydämen rytmihäiriöt; selittämätön äkkikuolema; haimatulehdus, jonka oireina ovat kova vatsakipu, kuume ja oksentelu; maksasairaus, johon liittyy ihon ja silmänvalkuaisten keltaisuutta; selittämättöminä kipuina ja särkyinä ilmenevä lihassairaus; ja pitkittynyt tai kivulias erektio.\nVaikuttava aine on olantsapiini. Yksi suussa hajoava tabletti sisältää 5 mg, 7,5 mg, 10 mg, 15 mg tai 20 mg vaikuttavaa ainetta.\nMuut aineet ovat mannitoli, mikrokiteinen selluloosa, krospovidoni, matalasubstituoitu hydroksipropyyliselluloosa, aspartaami, kalsiumsilikaatti, magnesiumstearaatti. Ks. kohta Mitä sinun on tiedettävä ennen valmisteen käyttöä ”Zalasta sisältää aspartaamia”.\nZalasta suussa hajoavat tabletit 5 mg, 10 mg, 15 mg ja 20 mg:\nKeltainen, Pyöreä, hieman kaksoiskupera, marmoroitu tabletti, jossa saattaa olla yksittäisiä keltaisia pisteitä.\nZalasta 5 mg suussa hajoavat tabletit ovat saatavilla 14, 28, 35, 56 ja 70 tabletin läpipainopakkauksissa.\nZalasta 10 mg suussa hajoavat tabletit ovat saatavilla 14, 28, 35, 56 ja 70 tabletin läpipainopakkauksissa.\nZalasta 15 mg suussa hajoavat tabletit ovat saatavilla 14, 28, 35, 56 ja 70 tabletin läpipainopakkauksissa.\nZalasta 20 mg suussa hajoavat tabletit ovat saatavilla 14, 28, 35, 56 ja 70 tabletin läpipainopakkauksissa.\nKRKA, d.d., Novo mesto, Šmarješka cesta 6, 8501 Novo mesto, Slovenia. KRKA-POLSKA Sp. z o.o., ul. Równoległa 5, 02-235 Warszawa, Puola. TAD Pharma GmbH, Heinz-Lohmann-Straße 5, 27472 Cuxhaven, Saksa


Matkakertomus, Punainen Meri 2015 – Ian Leiman Sukellusblogi\n/ 3.12.2015 3.12.2015\nVuoden 2015 sukellusmatka 9.4.2015 – 19.4.2015 Punaiselle Merelle ei nyt tällä kertaa toteutunut kovinkaan hyvin alkuperäisen suunnitelman mukaan. Suunnitelmaa ei voitu toteuttaa kovan tuulen ja M/Y Emperor Superior aluksen heikon kunnon vuoksi. Näkyvyydet pinnan alla olivat Punaiselle Merelle epätavallisen huonot ja vesi epätavallisen kylmää. Eli reissu oli hiukan pettymys odotuksiin nähden, mutta ei se nyt ihan pieleenkään mennyt. Meidän oli tarkoitus käydä Brothers saarilla asti ja kiertää kaikki tärkeimmät hylyt matkan varrella. Nyt kovan tuulen takia meitä ei päästetty satamasta ensin ulos ja hukkasimme kokonaan ensimmäisen sukelluspäivän. Brothers saarille ei voitu lainkaan mennä ja pyörimme rannan tuntumassa ja tuuliherkillä paikoilla olleet hylyt jäivät käymättä.\nReissun teemana oli sukeltaa hylkyjä, ja suurin osa oli itse asiassa samoja, joita sukelsin vuoden 2008 reissulla.\nOlin uutuutena hankkinut reissulle GoPro 4 Silver videokameran. Viritin sille GoProlle itse kiinnityksen Canon-7D kamerani Ikelite kotelloon. Ajatuksena oli että annan Gopron ottaa videolle aina koko sukelluksen alusta loppuun, ja sitten Canonilla kuvaan pelkkiä still-valokuvia. Tämä osoittautui ihan toimivaksi ratkaisuksi.\nAamulla aikaisin 9.4.2015 alkoi reissumme Helsinki Vantaan kentältä. Moni oli itse asiassa tuonut matkatavarat jo edellisenä iltana etukäteen, joten aamulla tarvitsi vain suoriutua turvantarkastuksesta ja suunnata lähtöportille. Olimme varanneet menolennot kahdessa osassa, ensin Lufthansan reittilento Frankfurtiin, josta matka jatkui Condorin lennolla Hurghadaan. Vaihtoaikaa oli Frankfurtissa reilut kaksi tuntia, joka pitäisi yleensä riittää hyvin. Varsinkin kun vaihto oli samassa terminaalissa. Onnettomasti vain osa porukasta onnistui hankkiutumaan ulos terminaalin sisä-alueelta, ja he joutuivat uudestaan turvatarkastukseen. Terminaalin sisällä oli tunneli jota pitkin pääsi osasta toiseen tarvitsematta mennä uuden turvatarkastuksen läpi. Eräs matkalaisista joutui todella tiukkaan syyniin, koska mukaan oli käsimatkavaroihin sattunut eksoottisempaa sukellustarviketta, kuten puukko ja työkaluja, jotka sitten jäivät haaviin. Tarkastus kesti tältä yhdeltä kaverilta niin kauan että jatkolennon lähtöportti ehdittiin jo sulkea nenän edestä. Eräs toinen matkalaisista taas kärähti lähtöportilla passin vuoksi. Egyptiin nimittäin vaaditaan että passi on voimassa yli 6 kuukautta maahan saapumisen jälkeen, ja tässä passissa oli vain 5 kuukautta jäljellä. Lentoyhtiön virkailija ei päästänyt sillä passilla lennolle, ja näin hukkasimme jo alkumatkasta 10% porukasta. Me loput pääsimme kuitenkin lennolle joka sujui normaalisti lähes loppuun asti. Egyptiä lähestyttäessä kapteeni tiedotti että Hurghadan lentokenttä oli suljettu kovan tuulen ja hiekkamyrskyn aiheuttaman huonon näkyvyyden vuoksi. Ei ollut varmaa että kone voisi laskeutua sinne. Onneksi Hurghadan kenttä kuitenkin avattiin juuri kun lähestyimme sitä ja pääsimme laskeutumaan aikataulussa iltapäivällä.\nPerillä todella olikin kova tuuli ja varsin viileää. Kaikki matkatavarat olivat tulleet perille ja Emperorin oppaat olivat meitä vastassa. Pääsimme pian satamaan kahvilaan odottelemaan M/Y Superioirille pääsyä, ja kun laivan siivous oli valmis pääsimme majoittautumaan laivaan ja purkamaan tavaroita hytteihin ja sukelluskannelle. Meille tarjottiin laivalla saman tien illallinen, jonka jälkeen pääsimme jo kokoamaan sukellussettejämme. Itse olin tilannut 2x12L tupla-alut sekä dekopulloiksi 10 ja 7 litraiset kannut. Olin ottanut Suomesta mukaan kaikki omat regut, selkälevyn ja wingin. Sukellus-asusteeksi olin tuonut mukana omat pitkän ja lyhyen 3 mm märkkärin sekä märkkärihousut, joissa on reisitaskut. Vesi oli tavallista kylmempää, eli jopa 22 asteista, joten jouduinkin pukemaan molemmat märkkärit päällekkäin, että tarkeni ja lisäksi vielä hupun. Alupullosettiä sai aika tovin ruuvailla, että sen sai sopimaan omaan selkälevyyn. Lisäksi huomattiin että välisilta vuotaa, ja siihen piti vaihtaa uudet O-renkaat.\nMeillä oli kaksi rec-sukellusopasta: Sonia ja Anke, sekä kaksi tekki-opasta: Duncan ja Paul. Paul oikeastaan keskittyi koko reissun ajaksi sekoittamaan kaasuja tekkisukeltajille, eikä tullut kertaakaan veteen, kun taas Duncan veti tekkikurssia osalle porukkaa koko viikon. Sonia piti meille briiffaukset ja Anke pääasiassa opasti rekkisukeltajia sukellusten aikana, kunnes Thistlegormiin kiinnityessä onnistui bendaamaan itsensä ja siihen loppui Anken sukeltamiset tällä reissulla. Kursseille osallistumatomat tekkisukeltajat saivat aika lailla mennä omia menojaan ilman opasta. Tekkisukeltajia meillä oli reissulla 12, joista osa kävi kursseja, osalla oli tuplapullot, osalla sidemountit. Loput 8 olivat rec-sukeltajia sukeltaen sinkkupulloilla.\nKoska meillä oli tekniikkasukellussafari tulossa, laiva oli lastattu täyteteen tekkikaasuja. Takakansi oli täynnä isoja varastosäiliöitä Heliumia, Happea ja valmiita Trimix-seoksia, ja lisäksi oli iso sekoituspaneeli, josta Paul sekoitteli meille tekkisukeltajille kaasut.\nPerjantaina 10.4. heräsimme klo 7 aamiaiselle ja aloimme odottelemaan merelle pääsyä. Ulkona merellä oli aika kova tuuli ja aallokko, joten Hurghadan satamapällikkö ei halunnut päästää turistialuksia ulos ollenkaan, ja meille kerrottiin että myöhemmin päivällä ehkä saadaan lupa lähteä. Koko päivä odoteltiin ja iltapäivällä alkoi olla selvää että lupaa lähteä ei perjantaina tulla saamaan. Tämä ensimmäinen sukelluspäivä meni siis aivan hukkaan. Tämä oli onni onnettomuudessa Frankfurtiin jääneille, sillä yksi heistä ehti illaksi paikalle seuraavalla lennolla Turkin kautta, ja toinenkin aamuyöstä kun oli käynyt Suomen kautta hakemassa pikapassin. Sääennuste näytti, että koko viikon tulisi olemaan yhtä tuulista, joten Emperorin maatoimisto ilmeisesti joutui järjestämään jonkinlaisen diilin satamaviraston kanssa, että aluksemme saisi vähin äänin ja vaivihkaa poistua seuravana aamuyöllä satamasta. Näin kävikin, joten sitten aikaisin lauantain 11.4. aamuna pääsimme viimein ulos satamasta merelle. Keli vain oli sellainen, että Brothers (El Akhawein) saarille ei kapteeni uskaltanut lähteä ajamaan. Myöhemmin reissulla selvisi, että aluksemme M/Y Superior oli niin huonossa kunnossa, ettei sillä jo senkään vuoksi uskaltanut ajaa niin pitkää matkaa ulkomerelle. Toinen pääkoneista veteli viimeisiään ja sähköt katkeilivat vähän väliä, yläkansi vuoti vettä salonkiin jo kun kantta pestiin. Lisäksi kaikkien niiden tekkikaasupullojen kasaaminen M/Y Superiorin sukelluskannelle oli huono idea kovalla aallokolla, ne huojuivat uhkaavasti aina kun mentiin kovassa aallokossa ja oppaat joutuivat vahtimaan ja pitelemään niitä jatkuvasti.\nLisäksi paljon tuli riitaa siitä kun alkuperäisen suunnitelman mukaista reittiä ei pystytty ollenkaan toteuttamaan ja huono keli esti jopa monille lähellä oleville hylyille pääsyn. Osa porukasta oli nimenomaan tullut reissulle sukeltamaan hylkyjä ja tekemään niihin tekkisukelluksia. Osoittautui hankalaksi sovitella näin ex-tempore rec- ja tek-sukeltajien tarpeita ja toiveita, kun alkuperäisessä reittisuunnitelmassa ne oli huomioitu oikein hyvin.\nNäin siis Lauantaina 11.4. oli meillä vasta ensimmäinen sukelluspäivä. Mutta se meni riuttojen parissa, ensimmäisen sukelluksen ollessa helppo ja matala tarkistussukellus Shaab El Ergillä. Tämä oli ns. check-dive, joka aina tällaisilla reissuilla tehdään. Eli tarkoitus on testata että kaikki laitteet toimivat ja vähän totutella ympäristöön. Toinenkin sukellus oli riutoille, TEK-sukeltajille tarjolla vähän syvemmälle vievä Siyul Kebirin seinämä ja muille matalampi kohde Bluff Pointilla. Lisäksi oli yösukellus Bluff Pointin hylkyproomulla (Barge). Alkuperäisen suunnitelman mukaan meidän piti sukeltaa Abu Nuhas riutan ympärillä olevia lukuisia hylkyjä, mutta keliä pidettiin liian kovana siihen, tuulen ja aallokon suunta oli sellainen että kumiveneillä ei turvallisesti voisi viedä ja noutaa sukeltajia. Niinpä piti sitten tyytyä näihin riuttoihin, jotka eivät riuttakohteinakaan olleet mitenkään erityisiä.\nTEK-sukeltajille oli lupailtu että seuraavana päivänä olisi Rosalie Moller tarjolla, joka on vähän syvempi kohde, pohja 45 metriä. Niinpä pyysimme Trimixiä tankkeihin. Mutta sitten pääopas Sonia alkoi säätämään ja ehdotteli jotain aivan muuta, lähinnä riuttakohteita Siinain niemimaan suunnalla. Tästä seurasi aikamoinen riita, kuin tekkisukeltajien tankkeihin oli jo ehditty täyttämään kalliit trimiksit (noin 100 Euron täyttö), joita ei ollut mitään järkeä käyttää jollain riutalla. Eihän riutoilla ole yleensä mitään niin erityistä nähtävää syvällä, että olisi väkisin mentävä trimiksillä tekemään dekosukellus. Pääopas Sonia taas ei tahtonut ymmärtää tätä. Lopulta päästiin sopuun, ja päätös oli että seuraavana päivän sukelletaan sitten kuitenkin Rosalie Molleria. Se ei ollut kokeneille rekkisukeltajillekaan mahdoton kohde, sillä ylimmät rakenteet hylystä ulottuvat 30 metrin paikkeille.\nPäivän sukelluskuvat: http://photos.leiman.fi/2015-04-11/slideshow\nIllalla vietimme Duncanin synttäreitä kakun kera. Duncan on Englannista kotoisin mutta asettunut asumaan Sharm El Sheikhiin vaimonsa kanssa.\nSunnuntaina 12.4. siis sukelsimme Rosalie Mollerin hylkyä koko päivän ja illaksi siirryimme tuulensuojaisempaan paikkaan ankkuriin. Laivamatka Rosalie Mollerille oli keliltään aika rankka, mutta itse hylyn kohdalla aallokko ei ollutkaan niin paha ja pysyimme hyvin poijussa kiinni.\nItse tein sitten ensimmäisen sukelluksen Rosalie Mollerille 21/35 Trimiksillä ja 50% dekokaasulla, suunnitelmana viettää 30 min hyllyllä lähinnä peräpäässä ja suunnittelin sukelluksen 40 metrin mukaan. Hylysssä oli paksuilla köysillä isot poijut kiinni ja M/Y Superior laitettiin näihin poijuihin kiinni, joten hylkyyn laskeutuminen oli helppoa. Näkyvyys sen verran heikko, että hylkyä ei pinnalta asti näe, vasta noin 20 metrin syvyydessä sen ääriviivat alkavat hahmottumaan. Oppaiden briiffaus Rosalie Mollerista osoittautui aika hataraksi, ja hylyn helposti sukellettava osat eivät olleet lainkaan niin syvällä kuin oli annettu ymmärtää. Keskisyvyys sukelluksella oli lähempänä 30 kuin 40 metriä, joten trimiksin käyttö olikin ehkä vähän liioittelua. Käytiin me toki potkurit ja peräsin katsomassa 45 metrissä ja siinä oli toki kivempi sukeltaa trimiksillä. Näkyvyys ei ollut paha, kyllä siellä näki 10-15 metriä, ja aivan hentoinen virtaus oli pohjan tuntumassa mutta kannella ei. Ensimmäinen sukellus meni ihan hyvin suunnitelman mukaan ja saimme hyvin ja helposti 20 minuutin dekot tehtyä paksulla poijukäydellä. Selkäpulloihin jäi yli 100 bar kaasua, ja dekot tein 50% hapella, eikä sitäkään paljoa mennyt. Kokonaissukellusajaksi tuli noin tunti.\nToiselle sukellukselle en vaivautunut enää ottamaan trimiksiä, vaan otin toppauksen ilmalla, jolloin sinne jäi vielä hyvät jämät heliumia. Tehtiin toinen samanlainen sukellus Rosalie Mollerin keulapäähään, puolisen tuntia hylyllä ja sitten laskeutumista ja dekoja toinen puoli tuntia. Tämä yksi trimiksi täyttö jäi sitten itselle viimeiseksi, koska mitään syvempiäkään kohteita ei sitten ollut enää tarjolla. Loppumatkan annoin täyttää selkäpulloihin 32% nitroksia tai paineilmaa. Joillekin pidemmille sukelluksille otin mukaan 50% happea dekokannussa ja tein aina 5-6 metrissä vähän pidemmän turvapysähdyksen 50% hengitellen. 100% happea en sitten ottanut sukelluksille mukaan ollenkaan, kun ei sille ollut erityisempää tarvetta. Hengittelin sitä sitten huvikseni aina sukellusten jälkeen vähän aikaa.\nPäivän sukelluskuvat: http://photos.leiman.fi/2015-04-12/slideshow\nSitten illaksi ankkuriin Siinain niemimaan etelärannalle suojaisaan paikkaan, josta käsin oli tarkoitus sukeltaa Dunraven aluksen hylky heti aamusta ja sen jälkeen Thistlegormille.\nMaanantaina 13.4.2015 Aikaisin aamusta saimme kumivenekyydin lähistöllä sijaitsevalle Dunraven aluksen hylylle. Dunraven on yksi vanhimmista hylyistä, joita Punaisella Merellä sukelletaan. S/S Dunraven upposi vuonna 1876 ja oli rakennettu 1873 Newcastlessa Englannissa. Dunraven oli 82 metriä pitkä höyrylaiva ja se on uponnut ylösalaisin rannan lähelle loivaan rinteeseen. Potkuri ja peräsin ovat syvässä päässä etelän suuntaan ja pohja on peräpäässä 30 metrissä. Laivan sisälle voi turvallisesti sukeltaa peräpäästä, ja sieltä pääsee ulos monesta paikasta. Höyrykoneen ohi voi sukeltaa hieman kapeamman käytävän läpi keulapään repeämään. Keulaosa on revennyt erilleen ja löytyy 10 metrin syvyydestä. Hylyn sisällä on jännä tunnelma, valo siivilöityy hienosti rungossa olevista reiistä ja paljon pientä kalaa asustaa rungon alla.\nKumivenekuski mokasi navigoinnin ja vei meidät hiukan liian pitkälle länteen. Kun pääsimme pinnan alle, niin eihän siellä mitään hylkyä näkynytkään. Dunravenin hylky on aivan rannan tuntumassa rinteessä ja näkyy kauas. Lähdimme sitten räpylöimään itään päin, ja tietysti vastavirtaan. Noin 10 minuutin räpylöinnin jälkeen tulimme viimein hylylle. Sitten menimme peräpäähän ja sukellettiin rungon sisällä keulalle asti.\nSukellusparilleni Karille sattui valitettava vahinko kun olimme palanneet takaisin pinnalle ja olimme pyrkimässä kumiveen kyytiin. Kun kari kiskoi pakettia selästään, niin ranteessa ollut kallis tekkisukellustietokone irtosi ja putosi. Itse näin kun se alkoi vajota kohti pohjaa, mutta omakin paketti oli jos poissa selästä ja painovyönkin olin ehtinyt jo heittää kumiveneeseen, joten en millään päässyt enää pinnan alle pelastamaan sitä. Sinne se vajosi pohjaan, ja syvyyttä siinä kohdassa jo vähän kauempana rannasta oli varmaankin jo yli 50 metriä.\nDunravenin kuvat: http://photos.leiman.fi/2015-04-13/slideshow\nDunraven keikan jälkeen suunatasimme kohti Thistelgormia, siinä välissä tarjota REC-sukeltajille tilaisuus sukeltaa ”Small Passage” riuttakohde matkan varrella. Sitten loppupäivä ja seuraava aamu sukellettaisiin Thistelgormin hylkyä, jonka päällä myös yövyttäisiin. REC-sukeltajille tarjoutui tällä reissulla enemmän sukelluskohteita kuin TEK-sukeltajille, johtuen kahdesta syystä. Ensinnäkin kahdeksan REC-sukeltajan sinkkupullot oli nopea ja helppo täyttää kaikkien tarjolla olevien sukellusten välillä, kun taas tekkisukeltajien tuplapullojen täyttö vei huomattavan paljon enemmän aikaa, ja täyttö piti tehdä blendauspaneelin lisäsuodattimen läpi, koska tekkipullot oli pidettävä happipuhtaina. Toisekseen tekkisukeltajat tekivät pidempiä ja keskimäärin syvempiä sukelluksia kuin REC-sukeltajat, ja usein dekojen kera, joten pinta-aikaa oli pidettävä enemmän.\nThistlegormin hylystä olen kirjoittanut jo aiemminkin ja sukelsin itse siellä viimeksi 2008.\nThistelgormilla oli, kuten tavallista, aivan älyttömästi muitakin aluksia ja porukkaa tosi paljon kiertämässä hylkyä. Oma aluksemme laitettiin länsipuolelle hylkyä kiinni ja takimmainen kiinnitysköysi vei Thistelgormin katkenneen peräosan kohdalle. Sinne sitten suuntasimme parini kanssa ensimmäisen sukelluksen. Käytiin katsomassa potkurit, ja peräosan tykit. Sitten suuntasimme räjähtäneen lastiruuma nelosen yli ja keulaosan takana olevasta aukosta hylyn sisään lastiruuma kolmoseen. Sieltä pääsee kätevästi lastiruuma kakkosen alimmalle tasolle, jossa on kuorma-autoja. Sieltä sitten hylyn alinta tasoa ykkösruumaan asti, ja sitten kierros ylemmillä tasoilla, ja lopuksi tultiin ulos keluakannelle ja sitten sieltä oman aluksemme keulaköyttä pitkin pois. Tuplapulloilla saimme helposti tunnin sukelluksen, ja keskisyvyyttä jotain 20 metriä, melkein vältimme dekoille joutumisen, mutta selkäkaasut olisi riittäneet jonkunmoisille dekoillekin. Mutta oli mukavampaa nyt jättää dekoilut tekemättä ja tunnin dyykillä ehti näkemään ihan riittävästi. Sain aika hyvin kuiva ja videota, joskin näkyvyys oli hylyllä tavanomaista huonompi.\nThistlegormin kuvat: http://photos.leiman.fi/2015-04-13_2/slideshow\nTeimme vielä iltadyykin pimeällä. Sinne otin mukaan pelkän GoPro:n joka onnettomasti ei lähetynyt käyntiin ollenkaan sukelluksella. Ilmeisesti akku ei ollut kunnolla kiinni ja kamera ei saanut virtaa. Mutta ihan OK yödyykki siitä tuli, kierrettiin keulaosan kaikki kansirakenteet. Porukkaa oli illallakin paljon.\nSukellusopas Anke oli saanut nakin kiinnittää Superior Thistlegormiin ja kovan tuulen takia homma meni aika säätämiseksi ja hän joutui tulemaan liian monta kertaa ja liian nopeasti pintaan. Ilmeisesti illalla niveliä vähän kivisti ja happea piti hengitellä. Anke ei sitten sukeltanut koko loppuviikkona, mutta eipä häntä kammioonkaan toimitettu. Ilmeisesti kyseessä oli lievempi sukeltajantautitapaus.\nTiistaina 14.4.2015 sukelsimme siis Thistelgormin heti aamusta ja sitten suuntasimme Abu Nuhas riuttaa kohti. Matkan varrella REC-sukeltajille tarjoutui riuttasukellus Siyul Kebir Southilla. Abu Nuhaksella pääsimme sukeltamaan Giannis D hylky.\nThistlegormin kuvat tiistailta: http://photos.leiman.fi/2015-04-14_1/slideshow\nGiannis D:lläkin olen aiemmin käynyt vuonna 2007 ja silloin siellä oli käsittämättömän hyvä näkkäri. Nyt oli paljon huonompi ja en saanut sellaisia kuvia kuin olisin toivonut. Sellaista koko hylyn kuvaa, kuten Alex Mustard on ottanut, ei näillä näkkärellä saanut aikaiseksi.\nGhiannis D kuvat: http://photos.leiman.fi/2015-04-14_2/slideshow\nSitten iltapäivällä aloitimme pitkän merimatkan kohti Safagaa, jossa pääkohteena oli Salem Expressin hylky. Pääsimme myöhään illalla Safagan lähistölle ja jostain löydettiin kohtuullisen suojainen ankkuripaikka.\nKeskiviikkona 15.4.2015 aamuna aloitimme sukeltamalla riuttakohde Panorama Reef. Sitten iltapäivällä oli vuorossa Salem Express. Tarjolla oli lopuksi vielä yösukellus Gota Shaab Sheer riutalla. Illallisella syöimme sukellusopas Paulin synttärikakkua. Paul oli kotoisin Hollannista, kuten myös Anke.\nSalem Expressillä en ollut aiemmin käynnyt, joten oli kiinostavaa päästä näkemään se. Salem Express oli RORO-autolautta, joka liikennöi Punaisen Meren yli Egyptin Safagan ja Saudi-Arabian Jeddahin väliä. Joulukuussa 1991 kun se oli palaamassa Safagaan, kyydissään 690 matkustajaa, se törmäsi navigointivirheen vuoksi Hyndaman riuttaan ja upposi hetkessä aivan riutan viereen ja vajosi kyljelleen pohjaan 30 metrin syvyyteen. Vain 180 pelastui huonojen pelastustoimien vuoksi. Virallisten tietojen mukaan 470 matkustajaa hukkui haaksirikossa, mutta epäviralliset tiedot kertovat vielä suuremmasta määrästä.\nBriiffauksessa meitä varoitettiin, että tunnelma hylyllä on raskas ja surullinen, koska niin moni hukkui onnettomuudessa, ja hylky on täynnä jälkeenjäänyttä omaisuutta. Tämä varoitus piti hyvin paikkaansa. Ensimmäisellä sukelluksella tuntui todella aavemaiselta sukeltaa hylyn läpi ja kuvitella kuinka niin moni hukkui täällä, ja nähdä kaikki ne esineet joita jäi jälkeen. Toisella sukelluksella tunnelma hiukan jo helpotti.\nHylky on erittäin selkeä ja helppo sukeltaa ulkopuolelta, ja vaikka nyt ei ollut paras mahdollinen näkyvyys, niin surin osa siitä oli joka suuntaan näkyvissä. Sukellus alkaa aina vasemmalta kyljeltä noin 10 metrin syvyydessä. Sieltä on sitten luontevinta laskeutua pohjalle 30 metriin ja sukeltaa perästä keulaan päin 90 astetta kallellaan olevan kannen vieressä. Hylyn sisään voi sukeltaa auki olevan takaluukun kautta kallellaan olevalle autokannelle, ja ulos pääsee joko samaa tietä, tai ylhäällä olevan vasemman kyljen oviaukon kautta. Jos sukeltaa koko hylyn läpi, eli noin 100 metriä, niin myös keulapäästä pääsee ulos tiettyjä reittejä, mutta ei kovin helposti.\nSalem Express kuvat keskiviikolta: http://photos.leiman.fi/2015-04-15/slideshow\nTorstaina 16.4.2015 aamuna aloitimme sukeltamalla riuttakohde Abu Kefan South. Sitten seuraavana oli vielä kerran vuorossa Salem Express. Tämän jälkeen lähdettiin ajamaan takaisin Hurghadaa kohti ja hiukan ennen Hurghadaa oli vielä tarjolla viimeinen yösukellus Gota Abu Ramada riutalla. Matkalla Hurhadaan juhlistimme tekkikurssin suorittaneiden valmistujaisia. Heille oli tullut tutuksi käsitteet ”sandy bottom” ja ”hold the line”. Niinpä viimeisenä tehtävänä oli selviytyä ylemmälle takakannelle viritetystä sukelluslainista tehtystä taitoradasta, jonka päässä odotti palkinto. Yöksi siirryimme ankkuriin Hurghadan satama-altaasen ja vietimme viimeistä yötä M/Y Superiorilla. Maihin asti ei voinut mennä, koska sitten ei olisi ollut aamulla lupaa sukeltaa.\nSalem Express kuvat torstailta: http://photos.leiman.fi/2015-04-16/slideshow\nAbu Kefan South : http://photos.leiman.fi/2015-04-16_2/slideshow\nM/Y Superior oli jo parhaat päivänsä nähnyt ja vähän joka paikka oli rempallaan, vaikka miehistö kyllä teki parhaansa pitääkseen sen toiminnassa, kunnossa ja siistinä. Egyptiläinen miehistö oli oikein ystävällistä ja palveluhenkistä. Kaikki paikat pidettiin siistinä ja ruoka oli erittäin hyvää. Tietääkseni kukaan ei saanut vatsatautia, mikä on Egyptin oloissa lähes poikkeuksellista. Useilla aiemmilla Egyptin reissuilla oli ollut kaikilla vatsan kanssa ongelmia, mutta nyt ei ollut mitään.\nPerjantaina 17.4.2015 oli viimeinen sukelluspäivä, jonka aloitimme aamulla aikaisin sukeltamalla aluksemme alapuolella Hurghadan satama-altaan pohjalla makaavan El Minya miinanraivaajan.\nSitten heti sukelluksen jälkeen oli aika purkaa laitepaketit ja pakata kaikki omat kamat laukkuihin. M/Y Superiori ajettiin laituriin ja heti lounaan jälkeen meidät kuljetettiin El Gounaan ”Three Corners Ocean View” hotelliin, jossa vietimme dekopäivän ja viimeisen yön Egyptissä ennen kotiin lentämistä.\nMeillä oli all-inclusive paketti hotellissa, ja siihen kuuluivat myös juomat. Loppuillasta päädyimme kuitenkin tekemään After-Dive baarikierroksen El Gounassa ja lopulta päädyimme satamassa veden päälle rakennettuun yökerhoon, jossa oli teknohenkinen ulkoilmadisko läpi koko yön.\nLauantaina 18.4.2015 heräsimme rankan After-Dive biletyksen jälkeiseen todellisuuteen. Itse nukuin myöhään ja jouduin jättämään aamupalan väliin ja aloitinkin päivän lounaalla. Muistikuvat yön tapahtumista ovat hataria, ja siten niistä on vähän kerrottavaa. Iltapäivällä meidät sitten vietiin Hughadan lentokentälle, ja lensimme Condorin lennolla Frankfurtiin. Frankfurtissa yövyimme Hiltonin lentokenttähotellissa. Baarit olivat jo sulkeutumassa kun pääsimme perille, joten vain yhdet nopeat yömyssyt ehdittiin ottamaan ennen nukkumaanmenoa.\nSunnuntaina 19.4.2015 Oli sitten aikainen herätys ja aamulento takaisin kotiin. Kaikki pääsivät terveinä takaisin kotiin eikä paluulennoilla sattunut enää mitään epätavallista.\nSukelluksia sain itse tehtyä 15 kpl. https://en.divelogs.de/cal/ianleiman/2015/4\nMatkan saldona kuvauspuolella kertyi 1113 valokuvaa pinnan alta, 500 pinnan päältä ja noin 14 tuntia raakaa videota.\nKaikki sukelluskuvat löytyvät täältä: http://photos.leiman.fi/redsea-2015\nVidoita joutuu editoimaan vielä jonkun tovin ja niitä saattaa näkyä täällä: http://photos.leiman.fi/2015-redsea-videos\nPE Ei sukelluksia, satamassa kovan tuulen vuoksi kuvia valokuvalinkit\n11.4. 1 Shaab El Erg (check dive) 111 http://photos.leiman.fi/2015-04-11/slideshow\n2 TEC: Siyul Kebir NW\n3 REC: Bluff point & Barge\n4 The Barge (yösukellus)\n12.4. 1 Rosalie Moller 188 http://photos.leiman.fi/2015-04-12/slideshow\n2 Rosalie Moller\n13.4. 1 Dunraven 138 http://photos.leiman.fi/2015-04-13/slideshow\n2 REC: Small Passage\n3 Thistlegorm 139 http://photos.leiman.fi/2015-04-13_2/slideshow\n14.4. 1 Thistlegorm 122 http://photos.leiman.fi/2015-04-14_1/slideshow\n2 REC: Siyul Kebir South\n3 Giannis D 98 http://photos.leiman.fi/2015-04-14_2/slideshow\n15.4. 1 Panorama Reef\n2 Salem Express 110 http://photos.leiman.fi/2015-04-15/slideshow\n3 Gota Shaab Sheer (yösukellus)\n16.4. 1 Abu Kefan South 79 http://photos.leiman.fi/2015-04-16_2/slideshow\n2 Salem Express 128 http://photos.leiman.fi/2015-04-16/slideshow\n3 Gota Abu Ramada (yösukellus)\nPE 17.4. 1 El Mina\nKategoriat:\tmatkatRed Sea 2015scubasukellus


Paikan päälle - MM2006 - Paitsio.com\nBy Webmaster, January 21, 2006 in MM2006\nEmbiin viestistä uusi ketju:\nMahdollisesti mennään jos lippuja saa. Nythän tammikuussa päättyi viimeisin hakuvaihe, jossa jaettiin 250.000 lippua. 6.000.000 lippua haettiin.\nUusi ja samalla neljäs haku kierros alkaa helmikuussa.\nKiitos informaatiosta. Pitää olla tarkkana kun tämä neljäs haku kierros alkaa, mutta on se lippujen saaminen kuitenkin aika hankalaa koska halukkaita on niin paljon.\nitselleni ajankohdaksi sopisi kerrankin ihan mikä tahansa, mutta liput on niin perskuleen kalliita, suunnitelmissa oli koko kisojen missaaminen intin takia, mutta sitten tuli hieman ikävempiä sattumia ja nyt ollaankin sitten koko kesä vapaana. Noh lupasin itselleni mennä sitten seuraaviin, olikos ne Etelä-Afrikassa?.\nJoo Etelä-Afrikassa vuonna 2010. Ensimmäistä kertaa African mantereella. Sitten väliin mahtuu vielä sveitsi-itävalta (?) em-kisat.\nMites ihmisille on käynyt täällä, onko lippuja tullut? Itse sain nyt neljännessä myyntivaiheessa liput Ukraina-Tunisia peliin. Sitä ennen kaksi epäonnistunutta yritystä hakea lippuja.\nitselleni ajankohdaksi sopisi kerrankin ihan mikä tahansa, mutta liput on niin perskuleen kalliita\nVoidaanko lippuja sanoa kalliiksi, jos MM-kisoja pääsee alkusarjassa halvimmillaan katsomaan 21€:lla mahdolliselle näköestepaikalle tai 35€:lla "kunnolliselle" paikalle? Mielestäni hinnat eivät päätä huimaa.\nItalia - Usa peliin Kaiserslauterniin 17.6 liput saatiin.\nMiten te ootte hommannu noita lippuja?\nEi kai niitä ihan lippupalvelu.fi:stä kuitenkaan saa..\nItse koitin hommata viime syksynä Fifan sivuilta, mutta siellä ainakin ilmoitettiin, että liput ovat menneet ajat sitte. Sama viesti tuli joltain suomalaiselta lippumyyntipaikalta jolta kysäisin asiaa tätä aikaisemmin. Lippuja kuitenkin on saanut vähän aikaa sitten joiltain epämäärisemmiltä sivuilta taiko mustan pörssin kauppiailta mansikkahintaan.


Tunnista levysoitin | Hifiharrastajat.org Foorumi\nTuommoinen tarttui vahingossa vaatteisiin, mikä lienee?\nVasaralakattu pinta ja kytkimen malli viittaa Neuvostoliittoon, IMO.\nVasaralakattu pinta ja kytkimen malli viittaa Neuvostoliittoon\n...tai Yhdysvaltoihin. Joku Collaro?\nEi ole Collaro eikä kotoisin Neuvostoliitosta. Lisää ehdotuksia otetaan vastaan.\nVintage uunivuoka ja homehtumaan päässyt sokerikakku?\nOma näkömuistini väittäisi tuon näköisen laitteen olevan kotoisin Australiasta, enempää ei sitten tulekaan mieleen.\nVintage on. Se sokerikakku on alunperin luultavasti kuminen levymatto joka on täysin kivettynyt ja ilmeisesti fuusioitunut pysyvästi levylautasen kanssa.\nEi tule sieltä päinkään...\nSaksasta, DDR ?\nEi oo itägermaanikaan.\nPatonkien luvattu maa ranska?\nEka Rega ???\nTaitaa olla vaikeaa. Sanottakoon sen verran että kyseessä on melko vähän tunnettu välipyörävetoinen pyöritinkoneisto valmistajalta, joka päätyi 1960-luvun alussa ilmeisesti konkurssin myötä toisen vielä nykyäänkin aktiivisen hifivalmistajan omistukseen.\nVoisko olla PE (Perpetum Ebner) ?\nHyvä arvaus. Saksalainen Perpetuum Ebner päätyi 70-luvun alussa Dualin omistukseen mutta ei tämä sekään ole. Tämä soitin tulee pienemmästä maasta ja siinä käytettiin yleensä toisen samasta maasta kotoisin olevan valmistajan äänivarsia.\nNo jopas nyt on hankalaa. Ainoa tanskalainen puolikuollut merkki jonka äkkiseltään saan mieleeni on Arena, mutta se ajautui kai Rank'in käsiin. Tietysti joku radiotehdas tyyliin Linnet & Laursen on voinut tehdä levysoittimiakin?\nTähän tekisi mieli heittää Ortofon, mutta kisana ei taida olla konkurssipesän ostajan arvaaminen\nSe valmistaja, joka konkurssipesän osti, tunnetaan nykyisin aika lailla yhteen asiaan pitäytyvistä high end -tuotteista.\nKyllä sen ostajankin saa arvata. Kerron kyllä jos meni oikein.\nOrtofonin äänivarsia näissä käytettiin ja tässäkin yksilössä on kiinnityspaikka 9-tuumaiselle Ortofonille. Konkurssipesän ostaja ei kuitenkaan ollut Ortofon.


Pääteiden sähköisten opasteiden määrä moninkertaistuu Oulussa – häiriöiden lisäksi kertovat myös reitin yleisötapahtumiin | Oulu | Kaleva.fi\nEtusivu Oulu Pääteiden sähköisten opasteiden määrä moninkertaistuu Oulussa – häiriöiden lisäksi kertovat myös reitin yleisötapahtumiin\nPääteiden sähköisten opasteiden määrä moninkertaistuu Oulussa – häiriöiden lisäksi kertovat myös reitin yleisötapahtumiin\nTieliikennekeskuksen päällikkö Tuomas Komulainen esittelee tiloja, joissa keskus on toiminut noin vuoden verran. Torstaina sen päivystäjät antoivat esimerkiksi liikennetiedotteen Linnanmaalla sattuneesta kolarista, jonka vuoksi vain yksi ajokaista oli käytössä. KUVA: Pekka Peura\nOulu 8.12.2017 12:27\nSähköisten opasteiden määrä Oulun pääteiden varsilla lisääntyy merkittävästi.\nTällä haavaa autoilijoita opastaa noin 20 sähköistä opastetta, mutta niitä on tarkoitus lisätä vuoteen 2019 mennessä noin sadalla uudella opasteella ja liikennemerkillä.\nSähköiset opasteet kertovat autoilijalle esimerkiksi liikennehäiriöistä, neuvovat häntä kiertämään kolaripaikan tai opastavat hänet suorinta reittiä yleisötapahtuman parkkialueelle.\nUusien opasteiden joukossa on muun muassa tapahtumaopasteita, häiriötiedotusopasteita, vaihtuvia nopeusrajoitusmerkkejä ja varareittiopasteita.\nVastaava ei muualla\nKaupungin alueen pääteiden varsille asennetaan uusia sähköisiä yleisötapahtumaopasteita, jotka opastavat kuljettajat perille tilaisuuteen.\nMonivärinäytöiltä näkyy esimerkiksi tapahtuman nimi, logo ja ohjeet siitä, kuinka sinne kannattaa ajaa ja pysäköidä.\nUusia tapahtumaopasteita pystytetään Pohjantien varrelle, Kainuun suunnan valtatielle 22 ja Kuusamontien varrelle. Niitä tulee kaikkiaan 14, joista neljä on suurempaa ja kymmenen pienempää opastetta. Ne tulevat Oulun kaupungin omistukseen ja käyttöön.\n– Vastaavia tapahtumaopasteita ei ole käytössä muualla Suomessa, Pohjois-Pohjanmaan ely-keskuksen liikenteenhallintavastaava Jani Huttula kuvailee.\nHäiriötiedotusopasteet puolestaan ovat tien vieressä tai sen yläpuolella olevia suurikokoisia näyttöjä, joilla tiedotetaan ja varoitetaan kuljettajia erilaisista tieliikenteen häiriöistä. Ne kertovat esimerkiksi sen, jos tien pinta on liukas tai jos edessä on ruuhkaa, tietyömaa, hirviä tai liikenneonnettomuus.\nTällä hetkellä alueen pääteiden varsilla on asennettu yhteensä 14 kappaletta tiedotusopastetta. Ne sijaitsevat tien vieressä. Jatkossa alueelle on siis tulossa myös ajokaistojen yläpuolelle sijoitettavia häiriötiedotusopasteita.\nNiiden määrää on tarkoitus lisätä voimakkaasti niin, että niitä on lopulta 39.\n– Tiedotusopasteiden määrä järjestelmässä on selvästi suurin Suomessa, Jani Huttula sanoo.\nElyn Huttula 9.12.2017 18:27\nMiten tämä Ely soveltaa Oulun kaupungin rahaa? Toisten rahoilla on ilmeisesti kiva pelleillä "teknologia osaajana". Tuo ely ja valtio on ihan mysteeri, kertoo joka tietää.\nHuugo6 9.12.2017 22:23\nJos valtio määrää niin kaupungin on toteltava, näin on ollut ja tulee olemaan.\nStalin 11.12.2017 17:24\nNoin se oli myös itänaapurissa, otetaan Ladat taas käyttöön\nTurhaa valosaastetta 8.12.2017 18:41\nKalliita laitteita; joiden tiedot saa kyllä muualtakin. Autoilijana koen enemmänkin haittaa kirkkaista mainos- ja valotauluista ja siksi olen toivonut niiden koon ja kirkkauden pienentämistä. En halua yhtään lisää valosaastetta häiritsemään ihmisiä. On paljon tärkeämpiäkin kohteita rahoittaa! Oulussa halutaan lisätä digikäyttö kaupungin brandin vuoksi!? Valotaulut keskustasta hävisivät, koska niille ei ole oikeasti tarvetta.\nAno 8.12.2017 15:11\nEi tarvis laittaa mitää kalliita opastimia kun olisi radiossa ajantasaiset liikennehäiriötiedotteet RDS-datalla varustettuna. Suurimmalla osalla autoilijoista on jo asianmukaiset radiot ja lähetystekniikka on maksettu pois vuosia sitten, käyttö vaan puuttuu.\nteknokiima 8.12.2017 14:51\nMitä jos nämäkin rahat käytettäisiin johonkin oikeasti tärkeään, vaikka teiden kunnossapitoon. Tämä teknokiima käy kalliiksi.\nnimim. osuin kolaripaikalle tiedotteista huolimatt 8.12.2017 13:30\nHäiriöopasteissa ei paljoa mieltä lämmitä tieto esim. kolarista tiettyjen ramppinumeroiden välillä. Kuka niitä muistaa tai tietää? Laittakaa jotain muutakin paikkatietoa kuin tien numero ja rampin numero!\nkm 8.12.2017 15:53\nHuohhhhhh 8.12.2017 16:47\nMinä ainakin tiedän. Juurikin sen takia ....mitä jos seuraavaksi opettelisit ne.\nlukija 8.12.2017 17:51\nÄkkiä ne oppii. Ja joka rampilla lukee se numero, joten helppo tarkistaa missä mennään.\nVahva tuki 8.12.2017 13:24\nHienoa kehitys. Isot peukut ylös nykyajan teknologialle ja sille, että Oulussa sovelletaan sitä\nMtä<+ 8.12.2017 13:21\nKalliita lämpömittareita, ei mitään muuta hyötyä.\ntt 8.12.2017 13:06\nLiukas tie monesti lukee senjäm täytyy autoilijan tietää ottaa selvää ennen auton rattiin lähtemistä\nJr2 8.12.2017 12:49\nPistäsivät johonki tien kunnostamisiin noiki rahat niin jotain hyötyä ois niistä\nheippådei 8.12.2017 13:29\nHyvä neuvo. Laittaa rahat johonkin, niin on jotain hyötyä. Oletko muuten siitä ihan varma? Se on ihan selvää, että tapahtumaopasteista on suuri hyöty. Ajatteleppas itse, jos vaikka ensi kertaa lähtisi jonnekin entuudestaan outoon kaupunkiin festareille tai vaikka tangomarkkinoille saatikka asuntomessuille. Kyllähän se aika lailla helpottaa p-paikan etsimistä, jos on hyvät opasteet. Ja nyt sitten samoja opasteita voi käyttää eri tapahtumiin...\nSyrjäytynyt...... 8.12.2017 12:49\nKertoohan varmasti vain suomenkielellä niin, ettei ulkomaalainen, joka ei osaa suomea ei missään nimessä pääse paikalle vaan saa olla omissa oloissaan.\nNäin ei ollut kiinassa, jossa opasteen usein oli myös englannin kielellä ja voi, että oli usein niin helppoa olla siellä töissä.\nNojaa 8.12.2017 13:15\nKäypä Kiinassa jossain "kaupungissa" jossa on Oulun verran asukkaita eli reilu 200 000. Ei ole englanninkielisiä kylttejä kyllä missään.\nnoppee 8.12.2017 12:31\nLisätkää nopeusvalvonta-kameroita myös moottoritielle.\nInselbauer 8.12.2017 16:46\nisosisko tai -veli kuvassa valvoo kameroin meidän liikkumisia


Amazon suunnittelee työntekijöiden sulkemista häkkiin - Tai ainakin haki patentin suunnitelmalle - Hilavitkutin.com\nKoti Robotiikka ja tekoäly Amazon suunnittelee työntekijöiden sulkemista häkkiin – Tai ainakin haki patentin suunnitelmalle\nAmazonin häkkiantenni vuoedelta 2016\nAmazon tunnetaan tehokkaasta logistiikasta. Viime aikoina on ollut negatiivistakin tietoa yrityksestä, mm. alipalkatuista työntekijöistä. Äskettäin Amazonin uusi patentti kertoo lisää linjatyöläisten ”asemasta”.\nAmazonin robottilogistiikkaa (Lähde)\nOngelmaksi runsaasti robotiikkaa hyödyntävässä logistiikassa tulee ihmisten ja robottien fyysinen yhteistyö: Robotti saattaa vahingoittaa ihmistä osumalla. Patentissa nimeltä ”an extraordinary illustration of worker alienation, a stark moment in the relationship between humans and machines” ehdotetaan työntekijän sijoittamistä häkkiin, johon on liitetty robottikäsi. Työläiset sitten ajelisivat häkissä ympäri varastoa. Tästähän tulee äkkiä mieleen vaikkapa Ready Player One -elokuvan virtuaalikoppityöläiset.\nOheisilla videoilla esitellään tehostettua robottien verkostoa logistiikassa:\nAmazon on hakenut patenttia myös mm. logistiikkatyöläisten ranteisiin asennettaville sensoreille, jotka valvoisivat työntekoa. Amazon kuitenkin kieltää, että tällaisia em. patentteja oltaisiin ottamassa käyttöön. Häkin sijaan logistiikkatyöläisille on mahdollista antaa vyöt sekä muut lisäasusteet, jotka robotit tunnistavat ja välttävät osumasta työntekijöihin näin.\nOheisessa Twiitissä Amazonin varastohenkilö vastaa patentista nousseeseen kohuun:\nLähteet: Seattle Times 1, 2\nEdellinen artikkeliUudet iPhone-mallit luopuvat kämmeneen täydellisesti sopivasta älypuhelinkoosta, uhka vai mahdollisuus?\nSeuraava artikkeliVenäjältä löydettiin maailman vanhimmat tunnetut kannabis-bongit


110. Laureassa luotsikurssilaisten päivä\nSyyskuun viimeisenä päivänä 2011 oli Laurean luotsikoulutuksen kolmas pitkä päivä. Päivän aikana tehtiin kuunnelma ja video. Päivä alkoi keskustelulla edellisistä tapahtumista ja erilaisista luotsaustilanteista. Tuotosten toivottiin käsittelevän erilasia luotsaustialnteita tai ryhmän käyttytymistä ja tätä varten jokainen nosti kolme lappau, joiden avulla itselle tuleva roolihahmo määrittyi.\n107-109 Metsäpirtilla tiko-opiskelijoiden kanssa\nLaurean tiko-opiskelijat (24 kpl) , luotsikurssilaiset (9 kpl) ja opettaja neljän luotsin kanssa pitivät 12 tunnin talkoita urakalla 12.9.2011 Tuusulan Metsäpirtillä. Päivän aikana synyi 4 videota, 2 kuunnelmaa ja kaksi lehteä, eli kukin opiskelija teki kaksi tuotosta.\n106. Suomen kinesiologiayhdistyksen sosiaalisen median talkoot Kannelmäessä\nPidimme toiset talkoot tutulle talkooporukalle Kannelmäessä. Nyt aiheena oli sosiaalinen media ja niinpä teimme yhdistykselle Facebook-sivun ja -profiilin.\n103 - 105. Luotsikoulutus Evolla\nElokuinen viikko luosikoulutusta Evolla alkoi aurinkoisissa merkeissä ja tulosta syntyi jo heti ensimmäisenä päivänä. Sää oli armollinen myös koko loppuviikon. Luotsikoulutukseen osallistui 12 talkoolaista ja 5 luotsia. Kaikki saivat oppia koulutuksesta. Luotsikoulutusta videoitiin myös bambuserilla\n102. Suomen Kinesiologiayhdistys ry:n video- ja julkaisutalkoot\nSuomen Kinesiologiayhdistyksen talkoissa 27.7.2011 nettisivuille kuvattiin video aivojumpan tarpeellisuudesta ja esite, jota voidaan jakaa tulevaisuudessa esimerkiksi messuilla. Yhdistyksen jäsenet olivat erityisen ansioituneita tekijöitä ja heille mudostui yhteisessä ideointipalaverissa nopeasti käsitys siitä, minkä tyylinen julkaisu on käyttökelpoinen juuri vastaanottajan näkökulmasta.Mukana oli 10 talkoolaista\n101. Porvoon Klubitalo\n20. - 21.6.2011 Porvoon Klubitalolla pidettiin esittelyvideontekotalkoot. Hauskat ja antoisat kaksi päivää takasivat hienon esittelyvideon. Mukana oli 18 talkoolaista\n100. Järvenpään Seudun Invalidit\nTeimme yhdistykselle uudet nettisivut talkoilemalla.Kaksipäiväisissä talkoissa oli todella motivoitunutta porukkaa ja erinomaisia ruuanlaittajia.\n96-99 Tietotaitotalkoot Vihdin viestintäleirillä\nViestintäleiri Vihdissä oli 7-14.6. Leirillä oli 15 aikuista leiriläistä, jotka samalla talkoilivat tehden lehteä, videota, radio-ohjelmaa, nettisivuja yhteensä 8 päivän ajan. Tästä syntyi neljät talkoot. YHteensä lein vahvuus oli 60. Talkoototokset ovat katsottavissa talkootuotoksissa.\n94. - 95. Songan Eurooppakerho\nSongan Eurooppakerho pistäytyi keväällä Itävallassa. Noin viidenkymmenen hengen joukkio matkalaisia tallensi matkan vaiheet kirjoittamalla, ottamalla valokuvia ja videokuvaa. Tietotaitotalkoot vieraili Songan kylätalolla 21. - 22.5 ja tuloksena syntyi kerhon uudet nettisivut, matkakertomus ja video.\n75/2 Veden voimaa\nVedestä voimaa talkoolaiset olivat kuvaneet aineiston edelllisen suunnitelutalkoopäivän (kuvagalleriassa nro 75) jälkeen. Nyt sitten editoitiin eri videoilta " Kiitos vesi" video.\n93. Hiekkaharjun koulun vanhempainyhdistys\nHarmaana toukokuisena lauantaina pidettiin Hiekkaharjun koulun vanhempainyhdistyksen julkaisutalkoot. Talkoot vietiin läpi yhteen putkeen kahdessatoista tunnissa. Talkoilla tehtiin vanhempainyhdistyksen 30-vuotishistoriikki.\nTulevaisuustalkoot Vieurumäellä 12-13.5.2011 onnistuivat hyvin. Mukan oli 16 soneralaista tulevaisuuajattelijaa vuorovaikutuksen merkeissä. Talkoissa tehtiin tulevaisuustaulukko, luotiin kolme tulevaisuuskuvaa ja tehtiin niihin kolme kuunnelma arjen tapahtumista.\n91. Klubitalo Lappeenranta\nLappeenrannan Klubitalolla tehtiin esittelyvideo Heikintalon päivän tapahtumista. Videossa tehdään ruokaa, syödään, käydään liikkumassa, suunnitellaan kesäreissua, päivitetään fabook-sivut ja paljon muuta. Yhdistys käyttää videota tulevaisuudessa esitellessään Heikintalon toimintaa hakiessaan uusia jäseniä.\n90. Haminan seudun yhdistykset\n5. - 6.5.2011 Kotkan Sunilassa järjestettiin Haminan seudun yhdistyksien yhteiset nettisivutalkoot. Eri yhdistyksien edustajia oli paikalla yhteensä 20. Hyvällä talkoohengellä varustettu heterogeeninen porukka sai aikaan onnistuneet nettisivut.\n89. Espoon-Kauniaisten Akateemiset Naiset ry\n2. - 3.5.2011 Tapiolan yhteisötuvassa pidettiin talkoot, jossa oli paikalla 14 aktiivista akateemista naista talkoilemassa. Ensimmäinen talkoopäivä alkoi kello 15.00 ja loppui 21.00. Jälkimmäinen päivä vietiin läpi samalla aikataululla.\n88. Kärsämäki yhdessä\n26. - 27.4.2011 Kärsämäellä Taidetalo Nahkurissa järjestettiin talkoot. Talkoisiin osallistui kahdeksan talkoolaista ja kaksi luotsia.\n14. - 15.4.2011 pidettiin talkoot tulevaisuusverstaana. Talkoisiin osallistui 7 kahden työn välissä olevaa eri alojen tohtoria. Talkoot alkoivat torstaina kello 15 päättyivät perjantaina kello 21. Tällöin oli tulevaisuustaulukko valmis. Perjantaina aloitettiin jo kello 14 ja päätettiin ennen 20. Syntyi kaksi kuunnelmaa tulevaisuuksien arjesta.\n86. Apeced ja Addison ry\nHuhtikuun ensimmäisenä viikonloppuna Helsingissä pidettiin nettisivutalkoot, joilla tehtiin Apeced ja Addison ry:lle uudet nettisivut vanhojen tilalle. Talkoisiin osallistui 11 aktiivista talkoolaista. Talkoolaiset tulivat talkoisiin eri puolilta Suomea.\n85. Keski-Uudenmaan Yhdistysverkosto\n28. - 29.3.2011 Keski-Uudenmaan Yhdistysverkoston omissa tiloissa pidettiin julkaisutalkoot. Paikalla useamman eri Järvenpääläisen yhdistyksen toimijoita. Talkoolaisia oli paikalla 15.\n84. Hymer Clubin videotalkoot\nHymer Clubin toiset talkoot järjestettiin 26. - 27.3.2011 Ruovedellä Haapasaaren leirintäalueella. Edellisellä kerralla pidettiin julkaisutalkoot ja tällä kertaa vuorossa oli videotalkoot. Talkoisiin osallistui 14 "Hymeristiä".\n82-83 Aktiivi Turussa\nAktiivit kokoontuivat Turussa Petrassa 23.3-24.3 2011 ja tekivät tuotoksia 12 tunnin ajan. Mukana talkoissa oli 30 talkoolaista ja 3 luotsia.\n81. Vanhustenkeskuksen osastojen 6 ja 7 talkoot\nVanhustenkeskuksen lehtitalkoot jatkuivat osastoilla 6 ja 7. Osasto 6: talkoot olivat 22.3 ja 29.3 Mukana oli 10-kunta henkilökunan jäsentä ja 15 asukasta omaisineen. Talkoolehti Poikkari osasto 6 ja 7 on talkootuotoksissa\n80. Riihikallion Koulun Tuki ry\nRiihikallion koulun oppilaiden vanhempien yhdistys tekee uudet kotisivut kolmella talkookerralla. Ensimmäisellä kerralla suunniteltiin perusteellisesti, mutta päästiin myös jo hyvään vauhtiin toteutuksessa. Seuraavaksi kerraksi tuodaan kuvia ja tekstejä, jotka liitetään sivuille.Paikalla oli seitsemän johtokunnan jäsentä, seuraavilla kerroilla on kuulemma enemmän...\n79. Oulun seudun omaishoitajat ja läheiset ry\n14.2. - 15.2.2011 Oulussa järjestettiin julkaisutalkoot- Talkoissa oli mukana 10 talkoolaista ja kaksi luotsia. Ensimmäinen päivä talkoiltiin 9-16 ja toisena päivänä 9-15. Lopputuloksena erittäin hieno "haitari"-mallinen esite.\n78. Vantaan Invalidien lehtitalkoot\nVantaan Invalidien lehtitalkoot pidettiin kauniissa Markkulan toimitiloissa. Talkoisiin osallistui 12 talkoolaista ( 6+6), kaksi luotsia ja yksi luotsiharjoittelija. Talkoot pidettiin 8.2 kello 9-15.30 ja 9.2.2011 kello 9-17. Valmiiksi saatiin 16 sivuinen lehti. Talkoissa molempina päivinä.\n77. Oulu Myllyojan asukastupa\nMyllyojan tiedotelehdelle tehtiin uusi ilme talkoilla. Talkoissa oli paikalla paljon innokkaita talkoolaisia.\nPiirakkatalkoissa lauantaina 29.1.20011 oli yhtensä 13 tekijää. Talkoissa tehtiin riisipiirakoita, sulhaspiirakoita, perunapiirakoita, sulstinoita.... Piirakkatalkoista lähetettiin kautta ja . Nettivideosta saatiin talkoisini myös kommentteja facebookin kautta.\n75. Vedestä voimaa\nVedestä voimaa, viisas vesi - ryhmä aloitti vesivideotalkoot neljän tunnin suunnittelusessiolla 20.1.2011 kello 16 - 20. Videon editointi tehdään talkoilla 18.5 kello 11-29\n74. Vanhustenkeskuksen osastot\nVanhustenkeskuksen osastoissa tehdään yhdessä omaisten ja asukkaiden kanssa osastolehti. Ensimmäinen talkootapahtuma oli 18.1 kestäen kaksi tuntia. Mukana oli kuusi potilasta, yksi omainen ja 4 työntekijää.\n73. Keski-Uudenmaan klubitalon videotalkoot\nKeski-Uudenmaan Klubitalolla Järvenpäässä pidettiin videotalkoot 18.-19.1.2011. Paikalla oli parikymmentä innokasta videotekijää. Osa halusi kuvata, osa näytellä ja osa tehdä käsikirjoitusta. Ruoantekijöitäkin riitti, ja kaikilla oli tekemistä.\n72. Tehy-talkoot Pasilassa\nTehy-talkoissa syntyi ensimmäinen numero jäsenlehdestä.Talkooporukka oli pieni, mutta innokas. Tästä se alkaa. Mukana 6 talkoolaista ja 2 luotsia. Talkoita myös videoitiin bambuseriin\n71. Talkoilua Kaisaniemessä\nErilaisten oppijoiden talkoot, joissa tehdään taittaen kalenteri. Talkoissa on mukana 15 talkoolaista ja ne pidetään kolmena perättäisenä keskiviikkoiltana 12.1. 19.1 ja 26.1 Heron tiloissa (HERO= Helsingin erilaiset oppijat)\nTalkoita myös videoitiin bambuseriin, ks yhteensä 4 eri videota\nLokakuu - Joulukuu 2010\nLaurea, yksilöllinen asuminen, Songan Euroopparyhmä, Hymer Club, Myllypuron vanhustenkeskus, Osteogenesis Imperfecta - yhdistys...\nHeinäkuu - Syyskuu 2010\nLaurea, Kissan elämää, Orff - yhdistys, Tehy, Tietoväki, Haapavesi...\nHuhtikuu - Kesäkuu 2010\nSuomen Mielenterveysseura, Nukketeatterifestivaali, Järvenpään ja Keravan reumayhdistykset, Espoon-Kauniaisten Akateemiset Naiset, Maalauskurssi, Viestintäleiri, Pohjois-Lohja...\nTammikuu - Maaliskuu 2010\nInnonaiset, Kiperät, K-U:n yhdistysverkosto, Kellokosken Eläkeläiset ry, Luotsikoulutus Otavalla, Hyva, OpenZone, Viestintäkasvatuksen seura ry, Lapsi2000, KUMS, Tuusulan puolesta ry, Tuusulan tekninen toimi...\nLokakuu - Joulukuu 2009\nMyllyojan asukastupa, Koria, Puhumalla paras, Laurean luotsikoulutus, Evp-yhdistys, Songan Eurooppakerho, Hirvenmetsästys Sydänmaalla, Jaala...\nHeinäkuu - Syyskuu 2009\nYöjalka, Nouseva Rannikkoseutu ry, Marraskoski, Laurean luotsikoulutus, Mankkaan yläaste, It-kouluttajat, Helsingin työväen opistolaisyhdistys...\nTammikuu - Kesäkuu 2009\nOhjausryhmä Sitrassa, Lappilaisten kyläyhdistysten edustajien tapaaminen Rovaniemellä, Oikarisen ala-aste, Tulevaisuuden tutkimuksen seura, Songan kylä, Kevättuutti, Hetkyn pilottitalkoot...